Foto: Dražan Pozderović | Tubić za "Nezavisne": Fondacija "Za život" posrednik između humanosti i roditeljstva\nAnja Matarugić 14.10.2020 07:00\nRekao je ovo Boris Tubić, jedan od osnivača i predsjednika Fondacije "Za život" i projekt menadžera "Ponosne kartice 2020 - cijena minus za 3+", koji je u intervjuu za "Nezavisne" govorio o projektu "Ponosne kartice", dosadašnjim uspjesima te budućim planovima Fondacije "Za život".\n"Smatram da Fondacija 'Za život', posredujući između humanosti i roditeljstva, ima veliku moralnu i društvenu odgovornost", istakao je Tubić.\nNN: Koja ideja stoji iza projekta "Ponosna kartica", od kada se realizuje u RS te kome su namijenjene ove kartice?\nTUBIĆ: Projekat "Ponosna kartica" ima za cilj da roditeljima sa troje ili više djece ukaže društveno priznanje kao uvaženim i zaslužnim članovima društva. Fondacija "Za život" je na osnovu ugovora o franšizi od Pokreta za decu "Tri plus" iz Čačaka 2020. godine počela da realizuje ovaj projekat na teritoriji RS. Takođe, cilj projekata je da se njegovom realizacijom doprinese boljem položaju višečlanih porodica, razvoju demografske politike i povećanju nataliteta. "Ponosne kartice" namijenjene su roditeljima sa troje i više djece od kojih je bar jedno maloljetno. Vlasnici ovih kartica ostvaruju popuste prilikom kupovine robe i usluga kod privrednih subjekata sa kojima Fondacija ima potpisan ugovor. Napomenuo bih da projekat "Ponosna kartica" može poslužiti kao dobar primjer zajedništva i sloge u našoj životnoj i radnoj sredini. Saradnja javnog i privatnog sektora, društveno odgovornih lokalnih zajednica, nevladinog sektora i Fondacije "Za život" dala je konkretan pronatalni rezultat, a to je bolji društveni status roditelja sa troje i više djece i konkretna finansijska pomoć koja iznosi oko 150 do 200 KM mjesečno.\nNN: Koliko ste ovih kartica podijelili do sada te koliko preduzeća je sklopilo ugovore sa Fondacijom "Za život" i priključilo se ovom projektu?\nTUBIĆ: Do sada je podijeljeno oko 1.900 "ponosnih kartica", a potpisani su ugovori sa 150 društveno odgovornih privrednih subjekata odnosno kompanija prijatelja višečlanih porodica. Nedavno se projektu pridružila i kompanija "Nestro Petrol", koja odobrava popuste za vlasnike kartica. Spisak svih učesnika u projektu može se naći u aplikaciji za korisnike pod nazivom "Ponosna kartica".\nNN: Ovu karticu mogu da koriste građani nekoliko opština u RS. Koji su to opštine i gradovi koji su do sada sa Fondacijom "Za život" potpisali ugovor o saradnji, a koji će to učiniti u narednom periodu?\nTUBIĆ: Projekat se realizuje u Banjaluci, a potpisani su ugovori sa opštinama Laktaši, Teslić, Prnjavor i Srbac. Interesovanje za saradnju uputile su opštine Bijeljina i Šipovo, a u pregovorima smo i sa opštinom Gradiška.\nNN: Krajem prošlog mjeseca u Banjaluci je održana konferencija "Srpska i Srbija za porodicu". Ko su bili učesnici te koji su zaključci konferencije?\nTUBIĆ: Na konferenciji su učestvovali predstavnici Fondacije "Za život", Pokreta za djecu "Tri plus" iz Čačka i Goran Račić, predstavnik Privredne komore RS, uz prisustvo drugih uvaženih gostiju. Dogovoreno je da će "ponosne kartice" od 2020. godine, uz saglasnost privrednih subjekata koji učestvuju u projektu iz RS, vrijediti i u Srbiji i obrnuto. To znači da naši građani mogu "ponosne kartice" koristiti i u RS, ali i u Srbiji, i obrnuto. Takođe, dogovoreno je da će partnerske organizacije Fondacija "Za život" i Pokret za djecu "Tri plus" iz Čačka, svaka u svojoj životnoj i radnoj sredini, pozvati javni, privatni i civilni sektor da daju veći doprinos za povećanje nataliteta i borbu protiv bijele kuge. U osnovi projekta "Ponosne kartice" su pozitivne lične i društvene vrline, a to su humanost, društvena odgovornost te roditeljska ljubav. Da je naš narod bogat ovim vrlinama, dokazuje da se u Srbiji za tri godine 2.500 kompanija pridružilo projektu u koji je uključeno i 38.000 porodica, a u RS se za svega tri mjeseca priključilo 150 kompanija i osam društveno odgovornih lokalnih zajednica.\nNN: Kakve su reakcije višečlanih porodica u RS koje već koriste ove kartice?\nTUBIĆ: Reakcije višečlanih porodica su izuzetno pozitivne. Trudimo se koliko nam to dozvoljavaju naše finansijske i operativne mogućnosti da im u što kraćem roku izdamo "ponosnu karticu" i odgovorimo na zahtjeve koji nam svakodnevno pristižu iz svih krajeva RS.\nNN: Koji su budući planovi Fondacije "Za život"?\nTUBIĆ: Planovi Fondacije "Za život" su da prilikom realizacije projekata poput psihološkog savjetovališta iz domena porodične problematike, "Ponosne kartice" i sprovođenjem ostalih ciljeva doprinesemo boljem položaju višečlanih porodica, razvoju demografske politike i povećanju nataliteta. Smatram da Fondacija, posredujući između humanosti i roditeljstva, ima veliku moralnu i društvenu odgovornost. U planu je da, pored psihološkog savjetovališta za porodice, koje redovno organizujemo, od sada omogućimo i predbračno psihološko savjetovalište.


Loša serija Partizana uticala je na smenu trenera Čanka, a ako verujete da će to delovati kao pozitivna šok terapija, kvota na pobedu crno-belih u Turskoj je 3,90.\nPogledajte sve kvote kladionice MOZZART za Turk Telekom - Partizan.\nTrinkijeri je bio u Beogradu, gde je obavljao razgovore o ključnim detaljima ugovora, a ako sve bude kako obe strane priželjkuju - prvi meč na kome će voditi ekipu koju je napustio prethodni trener, Nenad Čanak, biće protiv Mega Bemaksa, u subotu od 17 sati u Sremskoj Mitrovici.\nIako italijanski stručnjak ima veliko iskustvo, teži debi ne bi mogao da ima u ovom trenutku jer je Mega ekipa koja na startu sezone igra najbolju košarku u ABA ligi, ima učinak 5-0, a u njenim redovima je i oktobarski MVP regionalnog takmičenja.\nNOVA MLADA ZVEZDA Mega ima najkorisnijeg igrača ABA lige u oktobru /VIDEO/\nEkipa iz Sremske Mitrovice, čiji je predsednik udruženja navijača naš košarkaški menadžer Miodrag Ražnatović, a trener Dejan Milojević uspešan u radu s mladim talentima, biće ogroman izazov za Trinkijerija i Partizan, koji je pod njegovim prethodnikom dogurao do sedmog mesta na tabeli, sa učinkom 2-3 posle pet odigranih kola.\nPodsetimo, 50-godišnji Italijan, koji je bio najbolji stručnjak Evrokupa 2014, a koji je osvojio tri titule u Nemačkoj (od 2015. do 2017.), te pehar ruskog Kupa (2014.), italijanskog Superkupa (2012.) i dvaput bio proglašavan za najboljeg stratega u domovini, bez posla je od februara ove godine, kada se rastao sa Broseom. Sa druge strane, Partizan je prošlog petka ostao bez svog dosadašnjeg trenera, jer je Nenad Čanak dao otkaz posle petog uzastopnog poraza, od Zadra u ABA ligi.


cikmagazin: AMERIKA I NJEMAČKA ODLUČILE SREDITI BALKAN: Republika Srpska će biti oslabljena, a Bošnjaci moraju zauzvrat…\nUpravo naš region je, kako primjećuje Ivan Vejvoda iz „Maršalovog fonda“, ostao posljednji nedovršeni posao Zapada. Srbiju u julu očekuju, navodi „Blic“ , dva ključna događaja: posjeta najmoćnije žene svijeta Angele Merkel Beogradu 8. i 9. jula i obilježavanje 20. godišnjice zločina genocida počinjenog u Srebrenici 11. jula.\nOsim u Beograd, kancelarka ide i u Tiranu i Sarajevo. Od premijera Albanije Edija Rame zahtijevaće da smiri nacionalistički i islamski radikalizam Albanaca u Makedoniji i na Kosovu, a da sa Srbijom radi na unapređenju odnosa. Bosance će upozoriti da je krajnje vrijeme da međuetničke tenzije i endemsku korupciju zamijene radom na putu ka EU. A Nijemci će podržati ustavne promjene i dalje slabljenje Republike Srpske.\nNjemačka je, kao ekonomski najjača članica EU, oko 2012. preuzela brigu nad zapadnim Balkanom što sprovodi u tijesnoj saradnji sa SAD. Svoj doprinos daje i Britanija koja je odlučila da u Savetu bezbjednosti UN sponzorira rezoluciju o Srebrenici. Rezolucija bi trebalo da bude usvojena uoči obiležavanja dvije decenije od tog zločina.\nPostoji vjerovatnoća da će Srebrenica, kao simbol najvećeg stradanja Bošnjaka od Vojske RS devedesetih godina, biti okidač za udar na Republiku Srpsku. Jer, dok je Srbija na, čini se, nepovratnom putu ka EU, Jelena Guskova iz Ruske akademije nauka ukazuje na to da su upravo RS i njen vođa Milorad Dodik ostali posljednje uporište „srpskog nacionalizma“ na Balkanu.\nBritanska vlada je juče potvrdila pisanje „Blica“ da u SB UN radi na usvajanju rezolucije o Srebrenici. Kako je saopšteno, tekst se još usaglašava sa partnerima u UN. Prvi potpredsjednik vlade i ministar spoljnih poslova Srbije Ivica Dačić izjavio je juče da u narednim danima očekuje odgovor od Velike Britanije o namjerama u vezi sa tom rezolucijom.


Neverovatni finansijski zločini\nTlači, voljena zemljo\nMožda je estradna kontrola samo trećine prošlogodišnjeg državnog budžeta bila i fingirana, odglumljena zarad nekog zasad neidentifikovanog interesa, ali je do bola ubola političko-finansijski sistem zasnovan na državno-partijsko-mafijaškim potrebama i improvizacijama i planiranim, dakle i nekažnjenim, pljačkama i utajama zajedničkog, "narodnog" novca.\nSasvim neplanirano, spasavajući sebe a ne državu, društvo ili nedajbože narod od nadolazećeg kriznog cunamija, vladajuća državno-partijska vrhuška bila je dovedena u situaciju da tokom ove godine, kao, možda, nijedne druge od Drugog svetskog rata naovamo, denuncira samu sebe i iznese na videlo vlastitu, ali i kriminalnu suštinu tvorevine koju je stvorila i kojom neomatano vlada. Pandorinu kutiju je definitivno pred sam kraj godine otvorila Državna revizorska institucija u akciji koja se, iako površinska i zapravo benigna, po svim ovdašnjim društvenim i političkim parametrima može smatrati revolucionarnom, i to iz razloga i motiva koji trenutno nisu dokučivi, ali povodom kojih svakako tek slede svađe i političke, možda i fizičke likvidacije.\nPodsetimo da je u proleće ove godine procenjeno da bi se galopirajuća kriza mogla "neutralisati" ako bi država nekako uštedela oko 100 milijardi dinara (oko jedne milijarde evra). Onda je, povodom pregovora sa MMF-om, gotovo kompletna krizna problematika svaljena na višak zaposlenih u državnoj administraciji, javnim službama, javnim preduzećima... pa su počele računice. (Ispalo je da je država zapravo žrtva vlastite humanosti i solidarnosti, jer je uhlebljivala preko svojih mogućnosti, a radi očuvanja socijalnog mira i standarda građana, ali da toliki neverovatan teret više ne može da podnese.) Prvo je premijer Cvetković kao ključnu stavku u "sveobuhvatnoj reformi potrošnje u javnom sektoru", naveo otpuštanje oko 60.000 ljudi iz javnih službi, što bi državu koštalo oko 20 milijardi dinara (oko 220 miliona evra) na ime otpremnina. Potom se došlo do broja od 14.000 državnih činovnika na svim nivoima, koje bi trebalo otpustiti da se spase država, ali se već posle prvog kruga sabiranja, oduzimanja, množenja i deljenja došlo do ukupne uštede za državu od mizernih - 1,3 milijarde dinara (oko 14 miliona evra!). Ove brojke navode se samo kao ilustracija veličina kojima se operiše u formi spasonosnog rešenja za opstanak države.\nKao protivteža ovim ciframa mogu se, opet samo kao ilustracija, navesti za primer tri druge koje govore o prevarantskom karakteru vlasti koja ih proizvodi.\nTako se, recimo, neposredno nakon što je država s tugom u glasu priznala da joj treba ona milijarda evra (uštede) da pregrmi krizu i time najavila (tuđi) "red, rad i disciplinu" te (tuđi) "krv, znoj i suze", ispostavilo da je ta ista država u proteklih šest godina "oprostila" tajkunima, odnosno kriminalcima oko milijardu evra poreza. Radi se o novcu iz krivičnih prijava za utaju poreza, i to samo u otkrivenim slučajevima. Samo ovogodišnja tranša oproštenih i utajenih poreza iznosi oko 150 miliona evra (oko 14 milijardi dinara). Drugim rečima, da je samo Vladin finansijski i poreski sektor radio posao za koji plaćen (a zbog čega neće biti otpušten), ili da suspenduje sve drugarske dogovore sa tajkunima i naplati sva poreska dugovanja makar samo od ove godine, ne bi bilo potrebe za kriznim otpuštanjem ni jednog jedinog radnika.\nIli, ne treba zaboraviti da je pre samo dva-tri meseca otkriven manjak (to se kaže gubitak) od osam milijardi dinara ili gotovo 100 miliona evra u državnom NIS-u za 2008. godinu (baš u poslednjoj godini pred prodaju NIS-a!). Može se ovaj sumnjivi minus braniti i kursnim razlikama i devalvacijom, ali će ostati zabeležen kao otkriveni pokušaj utaje. Podsećanja radi, glavnu reč u NIS-u vodili su kadrovi Demokratske stranke, a tim novcem mogli su se pokriti svi aktuelni zahtevi radnika opljačkanih u sumnjivim, lažnim i pljačkaškim privatizacijama (možete pretpostaviti čiji kadrovi vode Agenciju za privatizaciju?!), koji traže svoja prava na putevima, prugama i pred Vladom Srbije.\nIli, pre samo mesec dana ministarka finansija Dijana Dragutinović izjavila je da nije poznato (ministar finansija nema uvid?!) kako se godišnje troši neverovatnih 130 milijardi dinara (oko 1,3 milijarde evra) iz budžeta. Ministarkino je objašnjenje da ti "nevidljivi" prihodi, takse, naknade, donacije, zajmovi, "nisu nestali iz budžeta, jer u njemu nisu ni bili, nego da se taj novac knjiži u knjigama republičkih institucija koji ih ubiraju ili dobijaju i koriste". U prevodu, novac za kompletno rešenje krize u milosti i nemilosti je kabadahija koje nisu u ministarkinom vidokrugu, a morali bi da budu.\nIli, samo je Državna revizorska institucija u 27 odsto proverenog budžeta za 2008. pronašla (prema procenama pojedinačnih utaja, nepravilnosti, najobičnijih krađa ili bizarno velikih reprezentacija prikazanih u medijima) preko 50 milijardi nezakonito potrošenih dinara, što znači možda i 150 milijardi dinara (1,6 milijardi evra) na nivou "celog budžeta", koji se mogu smatrati - ukradenima. Od te sume čak 15 milijardi dinara predstavljaju pozajmice iz budžeta, koje neće biti vraćene i ministarka predlaže da budu jednostavno - otpisane.\nDa bi se videlo o kakvim se relacijama radi, pomenimo da je predviđeno da se za Nacionalni investicioni plan Srbije iz državnog budžeta za narednu godinu izdvoji (ništavnih) 15 milijardi dinara, koji, po pravilu, "nemaju odakle da se namaknu".\nSve ove cifre imaju samo jedan cilj - da ukažu na državno-mafijašku farsu u okviru koje se ceo narod maltretira i ponižava zbog "njegove krivice" za finansijsku provaliju pred kojom se država nalazi, a sve dok državno-partijska vladajuća mafija nemilice troši i čak razbacuje novac s kojim bismo svi u krizi mogli da živimo kao naftni magnati.


Vulin: Za pripadnike vojske povećanje od 10 posto - JuGmedia\nMinistar odbrane Aleksandar Vulin najavio je tokom obilaska kasarne „Prvi pešadijski puk Knjaza Miloša Velikog“ u Vranju da će plate u vojsci biti povećane za 10 odsto do kraja godine.\nOn je istakao želju da se vojnički poziv ponovo učini prestižnim kao što je nekada bio\nPrema rečima ministra, povećanje zarada neće biti jedina mera usmerena na poboljšanje kvaliteta života pripadnika srpske vojske i njihovih porodica ali će se o tome razgovarati u narednom periodu.\n„Plate će biti povećane za 10 odsto. Vrhovni komandant je to postavio kao prvi zadatak Vladi Srbije, da se to odmah vidi, jedno značajno povećanje da se odmah oseti da će se bolje živeti u Srbiji. To je jedan od načina da kažemo koliko cenimo naše pripadnike u vojsci Srbije“ , kazao je ministar.\nVulin je tokom svoje posete 4. brigadi Kopnene vojske prisustvovao sastanku sa načelnikom Generalštaba generalom Ljubišom Dikovićem, nakon čega se sastao sa gradonačelnikom Vranja Slobodanom Milenkovićem i načelnikom Pčinjskog okruga Srećkom Pejkovićem.\nU razgovoru sa ministrom gradonačelnik Vranja naveo je da saradnja vojske i lokalne samouprave na visokom nivou u svim oblastima i kao primer naveo ustupanje prostorija sale Doma vojske bez kojih bi, kako je rečeno, kulturni život zamreo budući da je izgradnja pozorišta još uvek u toku.\n„Mene najviše raduje da je 1.100 radnika „Jumka“ direktno upošljneo za potrebe vojne industrije odnosno vojske Srbije. Saradnja sa vojskom i komandom je na visokom nivou uz obostrano razumevanje“ naglasio je Milenković.\n„Zato smo i razgovarali kako grad Vranje može da pomogne, kako okrug može da pomogne i oko zapošljavanja članova pripadnika vojske i rešavanja stambenih pitanja naših pripadnika i kako lokalna samouprava poštuje i ceni sve ono što pripadnici brigade i vojske čine“ rekao je.\nMinistar je tokom posete obišao i Spomen sobu i prisustvovao pokaznoj vežbi 46. tenkovskog bataljona. Nakon uvida u vojnu mehanizaciju i infrastrukturu Vulin je konstatovao da 4. brigada sa velikim entuzijazmom i radom obavlja sve svoje aktivnosti, a zatim je i obišao strelišni kompleks Vrtogoš.\nKako je rekao kompleks u Vrtogošu predstavlja jedan od prioriteta za završetak kada je reč o vojnoj infrastrukturi.\n“U Vrtogoš je uloženo 59,7 miliona dinara, a uložićemo još 212 miliona dinara. Zahvalio bih se oružanim američkim snagama na donaciji od 900.000 dolara da završimo kompleks. Naša vojska će moći da uvežbava gađanje iz svih pešadijskih kalibara do 12,7 milimetara, gađanje iz konvoja, biće i poligon za gađanej ručnim raketnim bacačima. Kada završimo sve to nivo uvežbanosti naše vojske biće bolji” tvrdi ministar.\nPrvobitna površina strelišta koja se prostirala na 57 hektara nije ispunjavala sve zahteve vojske zbog čega se pristupilo uređenju strelišnog kompleksa sa čijim će završetkom baza Jug postati Regionalni centar za obuku vojske u mirovnim operacijama. Kao rok za izgradnju naveden je kraj 2019. godine koja će biti izvedena u tri faze.\nPronađen kradljivac ženskih zlatnih lanaca\nČas za najmlađe: Kako posaditi tuju?\nSticanje znanja od malih nogu u oblasti ekologije i zdrave životne sredine, cilj je projekta „Zelenilo za najmlađe“ koji realizuju Gradska opština…


Početna stranicaFK PartizanStojković: Regionalna liga za spas fudbala!\nNaime, Golman Partizana Vladimir Stojković u intervjuu za Informer rekao je da smatra da bi organizovanje regionalne lige omogućilo fudbalu na ovim prostorima da napreduje i postane konkurentan evropskom kremu.\n„Voleo bih da se napravi liga stare Juge, mislim da bi fudbal tako krenuo napred i da mu je to u interesu. Niko ne može da me ubedi da fudbal neće profitirati, da igrači neće profitirati i da to neće pomoći klubovima da finansijski stanu na noge”, rekao je bivši reprezentativac Srbije\nTakođe, ima predlog kako rešiti problem potencijalnih navijačkih sukoba i bezbednosti usled moguće netrpeljivosti koju oni najzadrtiji čuvaju u sebi.\n„Neka bude kao u Grčkoj, ako je opasno – neka se ne ide na gostovanja. To bi izgledalo sasvim pristojno, imalo bi žar, a fudbal bi bio nekoliko stepenika ispred. I kada je reč o rangiranju lige, ne možda odmah, ali za nekoliko godina bismo bili u vrhu”, optimistično je zaključio Stojković.


Zrenjanin: Rehabilitacija ulica u gradu, izgradnja stambenih i poslovnih objekata na više lokacija\nMiletićeva ulica, Banatska, Barska, Franje Kluza, Bosanska, Cara Dušana, samo su neke od gradskih ulica u kojima se u ovom trenutku odvijaju različiti komunalni i infrastrukturni radovi ili se grade stambeni i poslovni objekti. U skladu s tim, i učesnici u saobraćaju trebalo bi da obrate pažnju na saobraćajnu signalizaciju koja ukazuje na te radove i prilagode brzinu kretanja u tim zonama, ili koriste alternativne pravce i ulice tamo gde je neophodno.\nRadovi u Barskoj ulici, na tzv “Mužljanskoj krivini”, ušli su u zonu skretanja ka benzinskoj stanici NIS i supermarketu “Univereksport”. Kolovoz je na tom delu sužen, ali je prohodan, dok je saobraćaj u potpunosti obustavljen u delu Barske od Prilepskog reda do Franje Kluza i preusmerava se tom ulicom. Na tom delu Barske ulice u toku je iskopavanje kanala i postavljanje kanalizacionih šahtova duž trase.\nU skladu s najavljenim rokovima, završavaju se građevinski radovi na gradilištu stanova namenjenih najugroženijim izbeglim licima, u Ulici Franje Kluza. Na ovoj lokaciji podiže se višeporodični stambeni objekat sa 11 stanova, u okviru Potprojekta 4 Regionalnog stambenog programa – Stambeni program u Republici Srbiji, radi rešavanja stambenih potreba izbeglica. Izvođač radova je građevinsko preduzeće “Kej” d.o.o. iz Valjeva.\nAktivno je nekoliko gradilišta stambenih i poslovnih objekata u različitim delovima grada. Stambeni objekti različite spratnosti i broja stambenih jedinica grade se u ulicama Dr Tihomira Ostojića (investitor “Home Interpoint” Novi Sad), Koče Kolarova (“Bioelektrik” Zrenjanin), Dositeja Obradovića (“Maksimović-Gradnja” Zrenjanin i Intergradnja GIK Banat grupa Zrenjanin), Marka Oreškovića, a u toku su završni radovi na izgradnji prvog stambeno-poslovnog objekta na teritoriji MZ “Gradnulica”, u Ulici Cara Dušana. Investitor je zrenjaninsko preduzeće “Požar-elektro Inženjering”, a radove izvodi “MV Invest”, takođe iz Zrenjanina. Još jedno ovdašnje preduzeće, “Eko Gradnja”, uključeno je u radove na uređenju prilaza objektu, izgradnji trotoara i parking prostora zgrade koja se nalazi pored zdravstvene stanice, a preko puta osnovne škole “Đura Jakšić”.\nVesić: Zgrada Jevrejskog kulturnog centra biće obnovljena


Nakon potpisivanja Sporazuma, prekinut štrajk uposlenih u zdravstvu u BPK Goražde - Goražde PRESS\nHome Goražde Nakon potpisivanja Sporazuma, prekinut štrajk uposlenih u zdravstvu u BPK Goražde\nNakon potpisivanja Sporazuma, prekinut štrajk uposlenih u zdravstvu u BPK Goražde\ngorazde-press 16:20 Goražde,\nNakon što je Vlada Bosansko-podrinjskog kantona Goražde na današnjoj sjednici dala saglasnost za zaključivanje Sporazuma/ Aneksa o izmjenama usaglašenog Kolektivnog ugovora o pravima i obavezama poslodavaca i zaposlenika u oblasti zdravstva na teritoriji FBiH, ministar za socijalnu politiku, zdravstvo, raseljena lica i izbjeglice Damir Dučić i predsjednik Nezavisnog strukovnog sindikata radnika uposlenih u zdravstvu u BPK Goražde Emir Baščelija danas su potpisali ovaj Sporazum.\nMinistar je izrazio veliko zadovoljstvo zbog potpisivanja Sporazuma odnosno Aneksa Kolektivnog ugovora, čime su se stekli uslovi za potpisivanje granskog Kolektivnog ugovora na nivou FBiH, te prekid štrajka u zdravstvu na području BPK-a Goražde.\n– Čin stupanja na snagu ovog Kolektivnog ugovora bit će kada šest kantona u Federaciji da saglasnost na ovaj Kolektivni ugovor, tako da se nadam da će se to ubrzo desiti. Naš kanton je četvrti kanton po redu koji je pristupio ovom granskom Kolektivnom ugovoru, dakle potrebna su još potpisi dva kantona, tako da se nadam da će u narednom periodu uspjeti da dogovore da li ovakvu formu kao što smo mi ili po svom nahođenju – kazao je ministar Dučić.\nOn je ovom prilikom istakao da su tokom štrajka primjećeni i drugi problemi u fukcionisanju zdravstva na području BPK-a Goražde koji će se, kako je istaknuto, morati rješavati u predstojećem periodu.\nMinistar je izrazio očekivanja da će i zakazana tematska sjednica Skupštine BPK-a Goražde o zdravstvu, uz mjere koje će poduzeti Ministarstvo, takođe doprinjeti rješavanju uočenih problema i ponuditi konkretne prijedloge za unaprjeđenje trenutnog stanja u ovoj oblasti.\n– Ono što sam ja obećao to je da će se formirati jedan Stručni tim koji će, prije svega, uraditi jednu analizu stanja zdravstva na području našeg kantona. Iz te analize će se izdvojiti Akcioni plan koji će pratiti sve te segmente, a sve u cilju poboljšanja zdravstvenih usluga na području našeg kantona, da naši pacijenti i sugrađani budu zadovoljni, a naravno, sve će to pratiti i poboljšanje materijalnog statusa radnika u zdravstvu – istakao je ministar.\nPredsjednik Sindikata Emir Baščelija kazao je da je odmah nakon potpisivanja Sporazuma, Nezavisni strukovni sindikat radnika uposlenih u zdravstvu u BPK donio i formalnu odluku o prekidu štrajka.\nKolektivni ugovor za djelatnost zdravstva, kako je naglašeno, moći će se primjenjivati nakon što ga potpiše najmanje šest kantona u FBiH, te nakon njegove objave u Službenim novinama FBiH.


KAGEL - POČECI MUZIČKOG TEATRA\nKolektiv za promociju savremene muzike Studio 6 najavljuje tri koncerta krajem novembra u tri grada Srbije: Beogradu, Pančevu i Novom Sadu! Ansambl Studio6 predstavlja rani opus Maurisija Kagela (1931-2008), jednog od najznačajnijih i najuticajnijih kompozitora druge polovine dvadesetog veka, nemačko-argentinskog porekla, poznatog po svom interesovanju za razvoj pozorišnog aspekta u izvođenju savremene muzike. Kagel je takve prakse pionirski promovisao, a one su danas u velikom usponu na međunarodnim savremeno muzičkim scenama.\nU okviru projekta Kagel - Počeci muzičkog teatera, program koncerta čine solistička i kamerna dela nastala u periodu između 1960. i 1970. godine, kao štu su Sonant za ansambl, Atem za solo duvački instrument, Pas de cinq za pet udarača i Con voce za troje. Na programu će nastupiti muzičari: Maja Radovanlija, gitara, Milana Zarić, harfa, Nenad Marković, truba, Aleksandar Radulović, udaraljke, Ivan Marjanović, udaraljke.\nPublici će kroz kompoziciju Sonant biti predstavljen koncept “instrumentalnog teatra”, kao jedne od centralnih ideja u Kagelovom stvaralaštvu, gde izvođači na sceni svojim telima dramatizuju dela kroz fizičke pokrete, napuštajući dotadašnju ulogu tradicionalnog muzičara-izvođača. Izvođači verbalno komentarišu ili imitiraju sopstveno izvođenje (i izvođenje ostalih muzičara na sceni), te kreiraju zvuke u dramskom kontekstu, ističući ideju novog virtuoziteta – koncepta koji podrazumeva izuzetnu spret/mnost izvođača.\nPrikaz razvijanja teatra iz zvuka donosi kompozicija Pas de Cinq – u kojoj pet izvođača hoda sa štapovima za hodanje ili kišobranima, stvarajući ritmizovani zvuk prema unapred isplaniranoj koreografiji, odnosno unapred definisanim ritmičkim obrascima zadatog putovanja.\nPreostala dva Kagelova dela se opiru klasifikaciji u okviru uobičajenih stilskih odrednica. Kao uvek prisutne elemente možemo navesti izostanak homogenog muzičkog jezika, avangardna istraživanja u oblasti “mešanih medija”, trake i elektronsku opremu, verbalni angažman izvođača, aleatoričke postupke, itd.\nProgram će u novembru 2019. biti izveden u Pančevu, Novom Sadu i Beogradu, i to:\n- 27. novembar u 20h, sala Beogradske Filharmonije\n- 28. novembar u 20h, dvorana Kulturnog centra u Pančevu\n- 30. novmebar u 20h, Muzej savremene umetnosti Vojvodine u Novom Sadu\nSeriju koncerata Ansambla Studio 6 - sezonu 2019. godine, je podržalo Ministarstvo kulture i informisanja Srbije. Partneri na projektu Kagel-počeci muzičkog teatra su Beogradska Filharmonija, Kulturni centar Pančevo i Muzej savremene umetnosti Vojvodine, Novi Sad.\nAnsambl Studio6 okuplja muzičare iz Beograda, Novog Sada i Karagujevca sa bogatim međunarodnim karijerama naročito na polju savremene i improvizovane muzike. Umetnički cilj ansambla je da redovnim koncertima i edukacijom doprinese promociji novih svetskih tendencija na domaćim prostorima. Ansambl je usmeren i ka evropskom promovisanju srpske i jugoslovenske muzičke zaostavštine, kao i muzike domaćih savremenih kompozitora i umetnika. Od svog nastanka 2012. do sada ostvario niz uspešnih projekata u saradnji sa domaćim institucijama i međunarodnim autorima u oblasti savremene umetničke muzike. Više o Ansamblu možete pogledati na ovom linku >>


► Netanjahuovi rivali angažovali Obaminog stratega za predstojeće izbore\nGlavni rivali premijera Izraela Benjamina Netanjahua na predstojećim parlamentarnim izborima u septembru su navodno angažovali američkog političkog konsultanta i ispitivača javnog mnjenja Džoela Benensona koji je bio glavni strateg uspešnih kampanja Baraka Obame 2008. i 2012. godine.\nSavez partija centra Plavo i belo, predvođen bivšim konandatom izraelske vojske Benijem Gancom, osvojio je na izborima u aprilu 35 poslaničkih mandata od ukupno 120 u parlamentu, Knesetu, isto koliko i Netanjahuov konzervativni Likud, ali nije uspeo da obezbedi dovoljnu podršku da bi mogao da okonča njegovu vladavinu.\nMandat za sastav vladajuće koalicije predsednik Izraela Ruven Rivlin poverio je Netanjahuu pošto je izgledalo da će mu to poći za rukom uz podršku desničarskih i verskih partija.\nNetanjahu međutim nije u tome uspeo u predviđenom roku i Kneset je raspušten, a parlamentarni izbori održaće se drugi put ove godine, 17. septembra. To se još nikada nije desilo u istoriji Izraela.\nNeki poznavaoci prilika kažu da savez partija centra nije imao kampanju koja bi se mogla porediti sa kampanjom Likuda, a da je posle izbora bio anemičan i nije se pokazao kao oštra opozicija Netanjahuu.\nBenenson, čije je sedište u Njujorku, je Jevrejin i rukovodi istoimenom Strateškom grupom i bio je strateg mnogih američkih senatora, guvernera i gradonačelnika uglavnom iz Demokratske stranke.\nOn takođe savetuje poslovne kompanije, a nedavno ga je angažovao Fejsbuk.\nI mada je postigao uspeh kao strateg bivšeg predsednika SAD Baraka Obame, njegovi nedavni napori uloženi u kampanju Hilari Klinton za predsedničke izbore 2016. godine nisu urodili plodom.\nTiražni izraelski list "Maariv" najavljuje da će on po svoj prilici doći u Izraelu u avgustu, a savez partija Plavo belo je navodno angažovao ješ jednog američkog stratega koji će se usredsrediti na digitalni sadržaj.\nGlavni strateg saveza partija biće Plavo i belo biće i dalje Izrael Bahar kome partijsko rukovodstvo veruje.\nTaj savez je, kako se čini, potvrdio izveštaj Maariva, ocenivši da je angažovanje američkih konsultanata rezultat njihovog poznavanja analiziranja ispitivanja javnog mnjenja.


Premijerka: Žurim da još jednom razgovaram s lekarima, pa ćemo doneti mere; Krizni štab zaseda sutra - Sputnjik Srbija\n01:08 12 April 2021\nPremijerka: Žurim da još jednom razgovaram s lekarima, pa ćemo doneti mere; Krizni štab zaseda sutra\n14:40 15.03.2021 Preuzmite kraći link\nSednica Kriznog štaba biće održana u utorak, izjavila je premijerka Srbije Ana Brnabić.\n"Juče popodne sam razgovarala sa jednim delom medicinskog dela Kriznog štaba. I danas žurim u Beograd, da bi razgovarala sa lekarima još jednom, da vidimo šta je moguće da uradimo, pa ćemo doneti mere. Sutra će biti sednica Kriznog štaba", rekla je Brnabićeva, prenosi Blic.\nKon: Oštre mere minimum 14 dana\nMediji su ranije objavili da su juče konsultacije predstavnika Vlade Srbije i medicinskog dela kriznog štaba trajale oko sat i po.\nMedicinski deo Kriznog štaba, ali i lekari iz kovid bolnica, traže pooštravanje mera i zatvaranje objekata na deset do 15 dana, kako bi se maksimalno smanjili kontakti.\nBroj novozaraženih u Srbiji na dnevnom nivou, čak i vikendom, prelazi 4.o00, a kovid bolnice su pune. Raste broj pacijenata na respiratoru, kao i broj umrlih od posledica kovid-19 na dnevnom nivou.\nvirus korona, krizni štab, Ana Brnabić


Vučić: Prepoznat značaj grada od kamena | 058.ba\nVučić: Prepoznat značaj grada od kamena\nANDRIĆGRAD – Premijer Srbije Aleksandar Vučić izjavio je da je ponosan što su predstavnici Srbije i Republike Srpske prepoznali značaj Andrićgrada i Andrićevog instituta za srpski narod i njegove buduće generacije.\n„Verujem da ćemo umeti i uspeti da sačuvamo ono što smo vekovima čuvali, a da ćemo pametnijom, mudrijom, ozbiljnijom i odgovornijom politikom doneti bolju budućnost srpskom narodu u celini“, rekao je Vučić novinarima nakon otvaranja Andrićgrada.\nOn je zahvalio predsjedniku Republike Srpske Miloradu Dodiku i idejnom tvorcu grada od kamena, proslavljnom srpskom režiseru Emiru Kusturici na svemu što su uradili za narod u Srpskoj, posebno u izgradnji Andrićgrada, u čemu im je, kako je istakao, pomogla i Srbija.\n„Čestitam građanima Srbije i Srpske Vidovdan“, rekao je Vučić, koji je danas sa Dodikom i Kusturicom svečano otvorio Andrićgrad, gdje su Srbija i Srpska zajednički obilježile Vidovdan i 100 godina od početka Prvog svjetskog rata.\nOznake: Aleksandar Vučić, Vidovdan


Sportske.net - Još jedan biser "Modrih" u Premijer ligi\nJoš jedan biser "Modrih" u Premijer ligi\nKako prenose engleski mediji, Votford bi uskoro mogao da bude jači za talentovanog Hrvata.\nPrema pisanju engleskog lista "San", ekipa sa "Vikaridž rouda" na pragu je angažovanja mladog golmana zagrebačkog Dinama Adrijana Šempera.\nOvaj 19-godišnjak je prvi profesionalni ugovor potpisao 2015. godine sa Dinamom, a bio je i prvi golman U17 reprezentacije Hrvatske na Svetskom prvenstvu u Čileu, gde je bio jedan od najboljih na turniru.\nSkauti Čelsija su ga pomno pratili, njegov transfer u London je maltene bio dogovoren, ali je Šemper na kraju potpisao novi petogodišnji ugovor sa Zagrepčanima, te je tako odbio mogućnost prelaska na "Stamford Bridž".\nKako sada prenose Englezi, Šemper se nalazi na pragu prelaska u ekipu Votforda, a Marku Silvi bi na raspolaganje mogao da se stavi već u januaru.\nProcenjuje se da bi Dinamo za njegove usluge mogao da zaradi oko 3 miliona evra.\nŠemper ne bi odmah stao na gol "Stršljenova", kako je iskusni Gomeš potpisao novi dvogodišnji ugovor, već dolazi kao zamena za 37-godišnjeg Brazilca, tačnije biće projektovan kao naslednik Eurelja Gomeša, kada ovaj odluči da se povuče tj. kada napusti Votford.


Povodom netačnih informacija koje su se pojavile u pojedinim medijima, da osobe sa invaliditetom od 5. februara neće više moći bez carina da uvezu polovne ili nove automobile, kao ni ortopedska pomagala i rezervne delove za njih, obaveštavamo javnost da novim zakonskim rešenjem osobama sa invaliditetom nije ukinuto pravo na oslobođenje od plaćanja uvoznih dažbina prilikom uvoza ortopedskih i drugih pomagala.\nNajnovijim izmenama Carinskog zakona, u širem kontekstu, formulisano je oslobođenje od plaćanja uvoznih dažbina za osobe sa invaliditetom, odnosno njihove organizacije, na predmete posebno namenjene za obrazovanje, zapošljavanje ili poboljšanje društvenog položaja tih osoba, kao i na rezervne delove, komponente ili dodatke koji su posebno napravljeni za te proizvode.\nPodsećamo da je predhodno zakonsko rešenje obuhvatalo precizno definisane predmete koji mogu biti oslobođeni od plaćanja uvoznih dažbina kada su u pitanju osobe sa invaliditetom - ortopedska i druga pomagala, oprema za vršenje delatnosti, specifična oprema, uređaji i instrumenti. U skladu sa ovlašćenjima datim zakonom, Vlada Srbije će, do početka primene Zakona o izmenama i dopunama Carinskog zakona (5. februara) doneti podzakonski propis kojim će takođe precizno definisati ove zakonske odredbe, a do tada primenjivaće se Uredba o vrsti, količini i vrednosti robe na koju se ne plaćaju uvozne dažbine, rokovima, uslovima i postupku za ostvarivanje prava na oslobođenje od plaćanja uvoznih dažbina.\nKada je reč o oslobođenju od plaćanja uvoznih dažbina na putničke automobile i druga motorna vozila za osobe sa invaliditetom, ukazujemo da se osobama sa invaliditetom ne uskraćuje pravo na oslobođenje od plaćanja uvoznih dažbina prilikom uvoza automobila, samo se menja osnov po kom mogu ostvarivati to pravo, primenom prava na preferencijalni uvoz po osnovu sporazuma o slobodnoj trgovini.\nNapominjemo da u vreme uvođenja ove carinske povlastice u Srbiji nisu bili na snazi sporazumi o slobodnoj trgovini i stopa carine na uvoz putničkih motornih vozila bila je 20%. S obzirom na to da je dostignuta puna liberalizacija trgovine, u skladu sa postojećom mrežom sporazuma o slobodnoj trgovini, više nema mesta da se ova povlastica reguliše Carinskim zakonom, jer postoji mogućnost da se putnički automobili i druga motorna vozila uvoze bez plaćanja carine iz zemalja sa kojima imamo pomenute sporazume. Ovo za rezultat ima i pojednostavljenje u ostvarivanju prava na bescarinski uvoz, kroz smanjenje administrativnih zahteva, jer će umesto dosadašnjeg donošenja rešenja o ostvarivanju ovog prava od strane carinskog organa, biti dovoljno podnošenje sertifikata o poreklu.


Tanjug 11. marta 2020. 07:51\nBRISEL – Lideri zemlja članica Evropske unije tokom video konfrencije posvećene evropskom odgovoru na epidemiju koronavirusa dogovorili su se o koordinisanom pristupu u cilju limitiranja širenja virusa, iskoruke medicunske opreme i rešavanja socijalno-ekonomskih posledica epidemije.\n„Na prvom mestu je limitiranje širenja virusa, preduzimanje proporcionalnih mera u skladu s naučnim i medicinskim činjenicama, koordinacija u isporuci medicinske opreme u cilju regularnog funkcionisanja unutrašnjeg tržišta kao i promocija istraživanja u oblasti izrade vakcine, dijagnostike i tretmana obolelih od COVID -19“, naveo je Mišel.\nDiplomata iz Pekinga: Pomoć Kine Srbiji za KOVID, ekonomska saradnja…\nAfrika: U prethodna dva dana zaraženo još 17.139 ljudi\n„Širenje virusa će nastaviti da se odvija. Najvažnjije je da se to koliko je moguće više uspori, jer ako ima previše zaraženih u kratkom vremenu, biće veliki pristiak na zdravstveni sistem“, rekla je Fon der Lajenova.\n„Pored državne pomoći i sredstava iz Pakta za stabilnost i razvoj, EU će osnovati i Korona investicioni fond u obimu od 25 milijardi evra za podršku zdravstvenim sistemima, preduzećima, tržištu rada i ostalim osetljivim delovima ekonomije“, poručila je Ursula fon der Lajen.\nDodala je da će Evropska komisija svakodnevno koordinisati rad s ministrima zdravlja i unutrašnjih poslova zemlja članica kako bi se znalo „ko, šta i kako radi i kako bi sve mere mogle da budu koordinisane, primerene i pravovremene“.\nGrčka razvija plan za vakcinaciju građana u 1018 centara


KK Partizan: Ponovo smo na meti besmislenih i beskrupuloznih napada - ATA Stars\nHome/cVesti - sportovi/Košarka/KK Partizan: Ponovo smo na meti besmislenih i beskrupuloznih napada\n„ABA liga je pravno neuredjena već pune četiri godine, a veliku krivicu za njeno neuredjivanje snosi Nebojša Čović, kao predsedavajući lige u sezoni 2017/18. Odgovornost snosi i nekadašnji sportski direktor ABA lige, kasnije sportski direktor Crvene zvezde, Žarko Čabarkapa. Ironično, Nebojša Čović je, sa pozicije čelika porodične firme, tužio ABA ligu za sopstveni nerad, što Partizan smatra bezobrazlukom bez presedana i velikom sramotom za regionalnu košarku. Cilj navedene tužbe je bio da se u vlasničku strukturu lige, vansudskim poravnanjem, ugura klub na čijem se čelu nalazi tast Čovićevog sina, Zoran Tošković. Zbog više nego očiglednog sukoba interesa izmedju KK Crvena zvezda i KK FMP, Partizan na takav manevar nije pristao“, dodaju crno-beli.\nPovezana vest: Hemofarm pobedio FMP\nPovezana vest: Povređen navijač, pokušaj napada na Zvezdin autobus\nPovezana vest: Pejdž predvodio Partizan do pobede u Zadru\nBy ATA Stars Redakcija|2020-09-12T10:55:11+01:00septembar 12th, 2020|Košarka|0 Comments


Svaki treći nezaposleni bez dana staža - FILTER\nSvaki treći nezaposleni građanin u Srpskoj nema ni dan radnog staža, a prema riječima upućenih u stanje na tržištu rada, većina njih ni ne traži posao ili uveliko radi na crno.\nPrema podacima Zavoda za zapošljavanje Republike Srpske, na evidenciji nezaposlenih je na kraju juna ove godine bilo 75.681 lice, od kojih je 25.205, odnosno 33,3 odsto bez radnog staža.\nPrema njihovim podacima, od ukupnog broja zaposlenih 35,4 odsto su oni sa srednjom stručnom spremom, 31,7 odsto su kvalifikovani radnici, 19,4 odsto lica sa visokom stručnom spremom i 0,7 onih sa visokom školskom spremom.\n– Na kraju prvog polugodišta ove godine bilo je 14,7 odsto manje nezaposlenih u odnosu na isti period prošle godine, kada su bez posla bila 88.772 lica – rekli su u Zavodu za zapošljavanje.\n– Analize o angažovanosti radne snage pokazuju da veliki broj ljudi radi u sivoj zoni, koja podrazumijeva i poljoprivredu, te da ne tragaju za zaposlenjem. Gledajući podatke Zavoda, primijetili smo da je najveći broj onih koji su dugoročno nezaposleni, a da broj mladih koji nemaju posao opada – rekao je Trivić, dodajući da staž nije presudan u pronalasku posla, ali da je onima sa radnim iskustvom svakako lakše.\nDirektor Agencije za posredovanje pri zapošljavanju “Spektar” Miroslav Vukajlović kaže da u Srpskoj ima veliki broj slobodnih radnih mjesta za koje ne trebaju godine radnog staža.\n– Velika je potražnja na tržištu rada za nekvalifikovanim i polukvalifikovanom radnicima, bez obzira na radno iskustvo – kazao je Vukajlović.\n– U tim slučajevima bih nezaposlene bez iskustva savjetovao da prihvate i poslove niže kvalifikacije. Kroz rad i usavršavanje steći će nove vještine, a možda će im iskustvo omogućiti i rad u struci – istakao je Vukajlović. Da bi se zaposlili u struci, dodaje on, neophodno je da onaj ko traži posao, pored formalnog znanja, uloži u dodatnu edukaciju kako bi bio konkurentan na tržištu rada.\n– Imamo smanjenje nezaposlenosti zbog prirodnih faktora, kao što su smrtni ishodi, ali i zbog odlaska radno sposobnih građana u inostranstvo – kazao je Trivić.\nTags: Biro za zapošljavanje\nPrethodna Nulifikacija ruši Inckovu odluku\nSledeća Ubistvo u Ulogu kod Kalinovika\nOpozicija će imati zajedničkog kandidata za gradonačelnika Prijedora\nGujon najavio otvaranje 15 škola srpskog jezika u Evropi\nSvečana akademija povodom 30 godina NSRS; Poruke mira i jedinstva\nNajava isključenja struje\nSolarni sistem na Srednjoškolskom centru “Vasilije Ostroški”\n“Guitar United Fest” od 28. do 31. oktobra u Istočnom Sarajevu


Miljevina | 058.ba\nFOČA – Već duži niz godina stanovnici Miljevine imaju probleme sa vodosnabdjevanjem. Potrošači koji žive na najnižim tačkama vodovoda dobijaju i troše najviše vode, zbog čega se stanovnici u stambenim zgradama često nalaze u situaciji da nemaju vodu ni…\nFOČA – Članovi Spasilačkog kluba „Wolf“ i Gorske službe spašavanja iz Foče evakuisali su dvoje staraca iz zametenog sela Gornji Budanj kod Miljevine, a jednom starcu su dopremili terapiju. Spasilačka ekipa od 11 ljudi iz Foče sinoć se uputila…\nU Miljevini zapaljena kuća\nFOČA – U Miljevini, kod Foče, lice čiji su inicijali S.V. najvjerovatnije je zapalilo kuću koju mu je dodijelio Centar za socijali rad, saopšteno je iz Centra javne bezbjednosti Istočno Sarajevo. Policiji u Foči prijavljeno je da se u…\nFOČA – U današnjoj akciji čišćenja javnih površina u rudarskom naselju Miljevina kod Foče, koju je organizovao Omladinski pokret Foča, učestvovalo je oko 60 volontera, uglavnom djece i mladih. Od smeća i šiblja očišćene su zelene površine, školsko dvorište…\nSlužen pomen za 11 boraca miljevičkog bataljona\nFOČA – Kod spomenika na putu Miljevina-Kratine, u opštini Foča, danas je služen pomen-parastos za 11 boraca Vojske Republike Srpske, koji su prije 21 godinu poginuli na tom mjestu u zasjedi muslimanske vojske. U Boračkoj organizaciji Foča ističu da…


ATP KUP: Poznati teniser otkazao učešće iz porodičnog razloga! | Happy BSC portal\nATP KUP: Poznati teniser otkazao učešće iz porodičnog razloga!\nŠvajcarski teniser Rodžer Federer otkazao je danas učešće na prvom ATP kupu u januaru sledeće godine iz porodičnih razloga.\nOsvajač 20 gren slem trofeja, rekao je da je odluka o povlačenju bila teška, ali da se raduje nastupu na Australijan openu kasnije tog meseca.\n- Boli me što neću biti deo novog i najuzbudljivijeg događaja u kalendaru, ali ovo je prava stvar koju sam morao da učinim ako želim da što duže igram na ATP turu. Odlučio sam da te dve nedelje provedem kod kuće i taj period će biti koristan i za moju porodicu i za tenis - rekao je Federer.\nDva dana pošto je odlučio da ne nastupi na Mastersu u Parizu, Federer je otkazao učesće na ATP kupu, što znači da Švajcarska više nije među 24 tima koja su kvalifikovala za ovaj događaj.\nŠvajcarska je bila smeštena u grupu sa Velikom Britanijom, koja se kvalifikovala nakon što je Endi Mari potvrdio učešće.\nKoji će tim zameniti Švajcarsku biće poznato 13. novembra, kada će biti potvrđen konačan raspored.\nATP kup na programu je od 3. do 11. januara naredne godine u Sidneju, Brizbejnu i Pertu.


Džang: Kineski narod se raduje napretku Srbije - Dnevni list Danas\nPočetna » Novo » Politika » Džang: Kineski narod se raduje napretku Srbije\n3Piše: FoNet 17. jula 2017. 12.26\nOn je naveo da je u Srbiji u toku niz važnih projekata, kao što su pruga Beograd – Budimpešta, deonice autoputa E763, Termoelektrana Kostolac, Železara Smederevo.\nStari jugoslovenski filmovi, kakvi su „Valter brani Sarajevo“ i „Most“, pridobili su simpatije i obožavanje bezbrojnih kineskih gledalaca. I danas se pesma „O Bela, ćao“ široko peva u Kini, rekao je Džang.\nUz tvrdnju da se svetska ekonomija polako oporavlja, uz duboko prilagođavanje, Džang je rekao da je Kina iznela i pokrenula inicijativu izgradnje „Pojasa i puta“ i stvorila neviđenu istorijsku šansu.\nIzgradnja „Pojasa i puta“ se postepeno pretvara od ideje u akciju, od perspektive u realnost, i postigla je obimne rezultate. Inicijativa „Pojas i put“ je poreklom iz Kine, ali pripada svetu. Kina je spremna da sa svim zemljama, uključujući i Srbiju, podstiče nove rezultate u međunarodnoj saradnji izgradnje „Pojasa i puta“, izjavio je Džang.\nMinistar privrede Srbije Goran Knežević potpisao je danas sa delegacijom kineske Hibis grupe, koju je predvodio Ju Jong, Memorandum o razumevanju o razvoju Kinesko – srpskog industrijskog parka u Smederevu. Knežević je na konferenciji za novinare u Vladi Srbije rekao da se prijateljstvo srpskog i kineskog naroda ne dovodi u pitanje i da najnovije inicijative vode ka tome da prijatelstvo bude pretočeno u ekonomske odnose.Prema njegovim rečima, industrijska zona u Smederevu imaće 500 hektara.\nskupstina srbijeBeograd, Kina\n17. jula 2017. u 15.53\nI sa nestrpljenjem cekaju 50.000 tona,krmenadli iz Srbije,cim se pokolje,osuri te zamrzne i ocarini bez carine…Zahvaljujuci merama Vlade Srbije,koja je sa narodom,srusila cak i Zid nicim zasluzenih San Kci Ja…Obnovimo ambasadu PRC Kine,to je nas Zavet,a i sire…\nAca Miljkovic kaže:\n17. jula 2017. u 16.11


Opala prodaja Harley-Davidsona u Americi, profit porastao - Auto Republika\nMedijski rat koji Harley-Davidson vodi sa Trampom očigledno uzima danka proizvođaču motocikala na američkom tlu, ali na globalnom nivou stvari stoje drugačije.\nHarley-Davidson je i u trećem kvartalu ove godine zabeležio pad prodaje na domaćem tržištu, ali je zabeležen i rast profita zahvaljujući odličnoj prodaji u drugim delovima sveta.\nAmerički stručnjaci navode da je pad prodaje Harleya u Americi posledica nesposobnosti ove kompanije da se prilagodi novim tržišnim uslovima. Naime, tvrdi se da ovaj proizvođač nije bitno izmenio stil sopstvenih motocikala još od pedesetih godina prošlog veka, a da novi naraštaji ne žele „bučne, neekonomične i hromirane“ dvotočkaše.\nHarley-Davidson pokušava da reši problem novih, mladih vozača Street serijom motocikala, koji iako nose Harley DNK, imaju jasan vizuelni otklon od ostatka game ovog proizvođača.\nDakle, iako prodaja ne blista u SAD, u ostatku sveta američkom brendu ide odlično. Pogotovo u Evropi, uprkos visokoj carini od 25% na motocikle iz Amerike, Harley sa pomenutom Street serijom imao je mnogo uspeha na Starom kontinentu ali i u Aziji. Stoga je i profit u trećem kvartalu ove godine skočio za ogromnih 67% u odnosu na isti period 2017-e i iznosio je čak 113,9 miliona američkih dolara.\nHarley-Davidson je već najavio, uprkos Trampovim pretnjama i kritikama, da će napraviti fabriku van SAD kako bi bio konkurentniji na globalnom tržištu.\ntags: donald tramp harley davidson SAD tržište\nprevious Poginula ruska bajkerka, zvezda Instagrama\nnext Harley-Davidson planira agregat sa jednim cilindrom?


Helikopter Vlade RS sa Cecom letio samo iznad Banjaluke\nHelikopterski servis Republike Srpske saopštio je danas da 31. decembra nije registrovan ni jedan prekogranični let pa stoga nisu tačne tvrdnje koje su se pojavile u javnosti da je helikopterom ovog servisa iz Srbije u RS doputovala pjevačica Svetlana Ražnatović Ceca.\n"Snimak koji je izazvao ove tvrdnje, a koji je Ražnatovićeva emitovala na društevim mrežama, napravljen je iznad Banjaluke. Let je realizovan u okviru trenažnog leta posade Helikopterskog servisa na području Banjaluke i jedini je koji je posada imala taj i naredni dan, 1. januara 2018. godine", saopšteno je iz Helikopterskog servisa RS.\nU saopštenju se ističe da je let realizovan "u znak zahvalnosti Ražnatovićevoj za humani gest koji je najavila, odnosno njenoj odluci da dio prihoda od novogodišnjeg koncerta u Banjaluci uplati u humanitrane svrhe".\n"Svi letovi helikoptera Helikopterskog servisa Republike Srpske registrovani su u Kontroli letova i te informacije dostupne su svima. Upravo zbog lake provjerljivosti i dostupnosti podataka o letovima Helikopterskog servisa, tvrdnje da su 31. decembra 2017. naši helikopteri korišteni po nalogu predsjednika Republike Srpske smatramo zlonamjernim", naglašava se u saopštenju.\nOpozicione stranke zatražile su od Vlade RS da hitno odgovori je li tačno da je helikopter Republike Srpske u novogodišnjoj noći dovezao pjevačicu Cecu Ražnatović u Banjaluku, gdje je nastupala u jednom privatnom noćnom klubu.


Slučaj o kojem je Srpskainfo detaljno pisala prijavljen je prošle sedmice i to od strane škole koju pohađa devojčica.\nDevojčica se prvo poverila drugaricama kojima je ispričala da ima seksualne odnose sa ocem koji je sve pravdao seksualnim vaspitanjem deteta.\nUbrzo su obavešteni nadležni u školi, a zatim policija i nadležne službe.\nIstražioci su ostali šokirani navodima iz prijave o polnom nasilju nad maloletnom devojčicom, a posebno delom da je seksualno zlostavljanje trajalo duži vremenski period i odvijalo se u porodičnoj kući, piše Srpskainfo.\n– Otac je iskorištavao odsustvo supruge koja je sa drugim detetom bila u bolnici, pa je imao seksualne odnose sa četrnaestogodišnjom kćerkom – otkrio je izvor Srpskainfo.\nDOLIJAO PEDOFIL Uhapšen muškarac (29) koji je osumnjičen da je silovao devojčicu (13)


Kuća od pečuraka i sauna - Airbnb\nKuća od pečuraka i sauna\nChesterville, Ontario, Канада\nMali domovi, čiji je domaćin Stephanie\nOtkazivanje je besplatno do dana 19. mar\nOdmorite se od gužve u našoj oazi van mreže. Jedinstvena građevina sa živim krovom. Možete sami da izaberete povrće u našoj sezonskoj bašti i da kuvate na otvorenom sa našom autentičnom zemljanom rernom!\nUdobno se smjestite u kabini sa svojom omiljenom knjigom, prošetajte stazama ili preznojavajte svoje brige u sauni ili možda čak isprobajte neku terapiju hladnom vodom dok je voda još hladna.\nUključuje sve alate za kuvanje potrebne za dobar obrok.\nTopla voda i tuš će ponovo biti u upotrebi 10. maja.\nUživaćete u pristupu našem imanju, šetalištu i uzdignutoj bašti, pa čak i susednim stazama za dobru šetnju, i malom starom kamenolomu za plivanje. Posmatrajte izlazak i zalazak sunca kako sede na velikom tremu dok pijuckaju opuštajuću šolju čaja, slušajući kako žabe pevaju u jezeru. Mi snabdevamo drvetom za korišćenje u vatrogasnoj jami, sauni i zemljanom rernom.\n7 noćenja na lokaciji Chesterville\nNalazimo se u mirnom ruralnom području, na sat vožnje od Otava i brda parlamenta, Brokvila i Hiljadu ostrva i Kornvola u Ontariju. Samo 20 minuta vožnje do plaža i ribolova na reci Sent Lorens i istorijskom selu Upper Canada i 30 minuta od slikovitog parka Long Sault, i samo 1,5 sat od Montreala.\nObično ćemo vas dočekati pri dolasku i dati vam do znanja da živite u ovom vanmrežnom prostoru. Daćemo vam prostor, ali ćemo možda povremeno morati da posetimo baštu ili susednu garsonjeru. slobodno pitajte šta je na Zemlji bilo u najboljem redu, uvek smo raspoloženi za nešto što izgleda. Ako vam za bilo šta zatrebamo, samo nas pozovite ili nam pošaljite SMS.\nObično ćemo vas dočekati pri dolasku i dati vam do znanja da živite u ovom vanmrežnom prostoru. Daćemo vam prostor, ali ćemo možda povremeno morati da posetimo baštu ili susednu ga…


Jul 09, 2020 10:13\nDačić je za TV Pink kazao da ta plima organizovanja sastanaka nekoga može da navede na pomisao da smo blizu nekog rešenja međutim, kako je naglasio, nismo ni blizu rešenja, već blizu početka nastavka dijaloga. Ističe da je poseta predsednika Aleksandra Vučića Parizu važna jer Beograd mora da se pokaže kao konstruktivan faktor u dijalogu i dodaje da je ta poseta važna za našu zemlju i bilateralno.\n"Biće sada video samit Angele Merkel, Emanuela Makrona, Beograda i Prištine, a u subotu i nedelju se na neki način pokreće ponovo dijalog u Briselu. Zato je poseta Vučića Parizu od velikog značaja i za nas bilateralno i za državu kao celinu jer moramo da se pokažemo kao konstruktivan faktor, što smo i bili", naveo je šef srpske diplomatije.\n"Nema dileme da će Vučić zastupati do kraja našu politiku da jesmo za kompromis, ali da nismo za ultimatume i nametanje rešenja, odnosno da pitanje da li će Srbija priznati nezavisno Kosovo za nas se uopšte ne postavlja i nije na našoj agendi", ističe.\nPodsetio je da su sastanak pokušale da zakažu i SAD i to za 27. jun, ali je otkazan zbog optužnice protiv Hašima Tačija. Dodaje da to ne znači da su SAD odustale od takvog sastanka i podseća da su i Francuska i Nemačka još prošle godine želele da organizuju sastanke, ali nisu jer Ramuš Haradinaj nije želeo da ukine takse na robu iz centralne Srbije.\n"Očigledno je da Evropa nije oduševljena da SAD ima primat u tom dijalogu", kaže Dačić i dodaje da je i u samoj EU došlo do promene i imenovanja Miroslava Lajčaka koji ima ulogu da modelira dijalog.\n"Zbog toga mi imamo mnogo toga da kažemo pre nego što se uopšte nastavi da se priča o nečem drugom", naveo je Dačić.\nDemonstracije imaju za cilj da oslabe poziciju Srbije\n"Skup je navodno organizovan kao spontana reakcija na Vučićeve najave mogućeg policijskog časa, ali šta je onda razlog za nastavak za te proteste, kada je rečeno da ga verovatno neće biti", kazao je Dačić.\nŠef srpske diplomatije kaže i da je policija i sinoć bila uzdržana, a ako ima prekoračenja, to je posao za unutrušnje službe kontrole. U tom kontekstu navodi da su novinari određenih medija, kao što je TV N1, pokazivali tendenciju da svaki napad na policiju opravdaju na neki način, dok su drugi novinari sa lica mesta izveštavali da je policija prinuđena da reaguje. Smatra da bi Savet za nacionalnu bezbednost i druge bezbednosne strukture trebalo podrobno da analiziraju sve što se desilo, kao i kakav je uticaj bio i od strane kojih službi.\n"Ako je tačno da je ukrajinski državljanin uhapšen za vreme demonstracija, postavlja se pitanje ko je ovde došao posle 3. jula. Sigurno nije došao za vreme korone u turistički obilazak Beograda", naveo je Dačić, dodajući da sigurno nije zalutao na demonstracije.\nPitanje je zašto baš je iz Ukrajine, odnosno da li je reč o ljudima kojima je postala profesija da učestvuju u ekstremističkim okupljanjima širom Evrope i sveta, kaže Dačić. To je pitanje regiona, drugih faktora velikih sila u Evropi i svetu, a događaji u Beogradu treba da budu analizirani za sebe.\nNije bitno da li će se to odraziti na našu spoljnu politiku ili ne, bitno je da zaštitimo naše nacionalne i državne interese, istakao je Dačić. Kada je u pitanju reakcija međunarodne zajednice, Dačić kaže da ukoliko žele da šalju poruke bez dvostrukih standarda, onda je u redu, ali mi dobijamo poruke koje su spremne da podrže najekstremnije snage samo da bi oslabili sistem.\nDačić kaže i da je predsednik Srbije Aleksandar Vučić poručio danas građanima Srbije da će država zaštiti mir i da ih je zamolio da se ne suprotstavljaju "batinašima" jer ne želi da dođe do nekog međusobnog obračuna sa onima koji traže sve ove incidente.\n"Njima su potrebni incidenti da bi na njima živeli, to je njihovo političko održanje", navodi Dačić.\n"Da li su svesni da bi bili linčovani od ovih koje podržavaju? Ali, za njih nije bitna politička suština, bitno je da Srbija bude nestabilna", zaključio je šef srpske diplomatije.\n"Ako je tačno da je ukrajinski državljanin uhapšen za vreme demonstracija, postavlja se pitanje ko je ovde došao posle 3. jula. Sigurno nije došao za vreme korone u turistički obilazak Beograda", naveo je Dačić dodajući da sigurno nije zalutao na demonstracije.


Udruzenje za Popularizaciju Sigurne Hrane | Impementacija HACCP sistema u zavodu Mjedenica\nImpementacija HACCP sistema u zavodu za specijlno obrazovanje i odgoj djece Mjedenica\nUprava Zavoda za Specijalno Obrazovanje i odgoj djece "Mjedenica" Sarajevo, je u svrhu zaštite zdravlja učenika i sprječavanja eventualnih grešaka kod pripreme, kuhanja i isporuke hrane izrazila potrebu za uvođenjem, implementacijom i certifilacijom HACCP-a u kuhinji koja se nalazi u sastavu ove školske ustanove.\nZavod za Specijalno Obrazovanje i odgoj djece "Mjedenica" je prva ustanova ovakve vrste koja se uključila u veliki projekat "Sigurna hrana za sve" a koji provodi Udruženje za popularizaciju sigurne hrane.\nUdruženje za popularizaciju sigurne hrane je imlementaciju projekta počelo u julu 2016. Planirano je da se projekat provede i završi do 31.12.2016.\nKao prvi korak u implementaciji HACCP sistema u Zavodu Mjedenica urađena je posjeta od strane HACCP eksperata, (članova Udruženja)\nNa osnovu detaljnog pregleda svih prostorija napravljena je slika zatečenog stanja i prijedlog za određene promjene koje se odnose na prostorije u kojima se vrši prijem, skladištenje, priprema, kuhanje i isporuka hrane.\nPromjene se trebaju uraditi u skladu sa zahtjevima HACCP sistema i po preporukama HACCP eksperata.\nU toku mjeseca jula završeni su planirani rekonstruktivni radove na kuhinji i pomočnim objektima koji su bili preduslov za uvođenje HACCP sistema u Zavod Mjedenica.


Migranti iz Centralne Amerike čekaju da uđu u SAD u Tihuani u Meksiku, februad 2021.\nSAD proteruju migrante u Meksiko daleko od mesta gde su prešli granicu, prenosi Rojters i navodi da se to kosi sa odlukom meksičke države Tamaulipas koja odbija da prihvati migrantske porodice sa malom decom.\nOvaj potez ukazuje da administracija Džoa Bajdena pooštrava svoj pristup prema migrantima u momentu kada je njihov priliv na granicu SAD sve veći. Bajden je nedavno poručio migrantima da ostanu u svojim zemljama i ne upućuju se na sever.\nNeke porodice su ispričale da su ih uhvatili na granici Meksika i Teksasa, gde su ih par dana zadržali u pritvoru, a onda ih je američka granična policija odvela do međunarodnog mosta Sijudad Huarez u Meksiku, oko 1.300 kilometara dalje od mesta gde su ušli.\n"Nisu nas pitali ni zašto smo došli, niti gde idemo. Čekamo da nam kažu šta dalje da radimo".\nNova praksa Bajdenove administracije primenjuje se u trenutku sve većeg priliva migranata na granicu SAD. Bajdena republikanci kritikuju za sve veći broj ilegalnih prelazaka granice i pomešane poruke upućene migrantima.\nČini se da migranti ignorišu Bajdenovo upozorenje da ne dolaze u SAD, a krijumčari ih upućuju da krenu na put jer je granica otvorena.\n"Jasno smo rekli da je granica zatvorena i da će većina migranata biti vraćena u Meksiko ili zemlje odakle su došli u skladu sa propisima", rekla je portparolka Bele kuće.\nDžil Kerlikovski, koja je radila u graničnoj službi za vreme Baraka Obame, kaže da je greška što se Bajden oslonio samo na poruke.\n"Više od 25 godina upućujemo poruke migrantima iz Meksika i Centralne Amerike da ne dolaze i već 25 godina oni to ne čuju".


Građani Surdulice i okoline nemaju razloga da budu zabrinuti\nNapisao Knauf Insulation Srbija Jun 22, 2021\nGrađani Surdulice i okoline nemaju razloga da, zbog poslovanja fabrike u Belom polju, budu zabrinuti za svoje zdravlje i očuvanje životne sredine. Knauf Insulation posluje po relevantnim propisima Srbije i Evropske unije, vrši sva potrebna merenja, reciklira otpad a otpočeo je i sa značajnim investicijama koje će unaprediti proizvodnju i zaštitu životne sredine u okviru globalne kampanje „Za bolji svet“.\nNaglašavamo da se vrše redovna merenja emisija gasova u skladu sa standardom SRPS ISO/IEC 17025 od strane akreditovanih laboratorija (iz registra ATS – Akreditaciono telo Srbije ) i mere se svi parametri koje propisuje zakon. Svi izveštaji merenja se dostavljaju Agenciji za zaštitu životne sredine i Republičkoj inspekciji za zaštitu životne sredine. Poslednje merenje je izvršeno u aprilu 2021. i u Agenciji su svi izveštaji javno dostupni.\nKnauf Insulation Surdulica ima 4 dimnjaka, od kojih su 3 u redovnoj upotrebi i sva tri imaju filtere u skladu sa zakonskim normama. Četvrti, ’mali’ dimnjak iz kog je 12. maja izlazio crni dim koji je i zabrinuo građane, je zapravo sigurnosni otvor sa klapnom koji se aktivira jedino u situacijama kada je ugrožen normalan rad u kupolnoj peći. Prema IPPC (direktiva EU iz 2008. o integrisanoj prevenciji i kontroli zagađenja), rad ovakvog dimnjaka dozvoljen je do 60 minuta dnevno, što je neuporedivo više nego što je slučaj u Surdulici gde se mali dimnjak aktivira jednom u nekoliko meseci.\nNa nedavno održanom protestu građani Surdulice su zahtevali uklanjanje takozvanog žutog brda iz kruga fabrike. U ranijim razgovorima sa lokalnom zajednicom Knauf Insulation se obavezao da će ovaj problem rešiti i 2019. se krenulo u taj proces. Do sada je deo brda izvezen na za to predviđenu deponiju, a krajem 2020. godine je brdo pokriveno specijalnim geotekstilom, kako ne bi dolazilo do razvejavanja prašine, nakon čega se i prestalo sa odlaganjem vune na brdo. Otpadna vuna sa brda se konstatno troši u procesu reciklaže, koji će se značajno ubrzati nakon investicije početkom 2022. godine. U fabrici se tehološka voda reciklira i vraća u proces proizvodnje, a u toku je izgradnja sistema za prečišćavanje atmosferskih voda.\nKrajem prošle godine je lansirana nova dugoročna strategija održivosti – “For A Better World” – za bolji svet, koja podrazumeva 4 dugoročna stuba poslovanja – ljudi na prvom mestu, nulta emisija ugljenika, obezbeđivanje cirkularne ekonomije, stvaranje boljih zgrada.\nKao dobar komšija i domaćin, Knauf Insulation je proletos zasadio preko 300 stabala drveća i nastaviće sa lokalnom zajednicom ulaganje u projekte koji obezbeđuju kvalitetniji i zdraviji život Surduličana.\nMia Dorćol - Referentni objekat\nSaopštenje za javnost – 12.05.2021.\nSLAVIMO SVETSKI DAN BEZBEDNOSTI I ZDRAVLJA NA RADU NOVOM KAMPANJOM


COVID-19: Planiranje oporavka poslovanja za privatne kompanije\n6 min za čitanje 7.04.2020.\nU trenutnim okolnostima pandemije COVID-19, vreme je da se fokusiramo na pet ključnih prioriteta koji mogu pomoći u preoblikovanju rezultata.\nS vetska zdravstvena organizacija (WHO) proglasila je COVID-19 svetskom zdravstvenom pretnjom međunarodnih razmera. COVID-19 je postao ljudska tragedija i podjednako utiče na vlade i kompanije neviđenim izazovima i rizicima. To je kriza koja ima duboke posledice za kompanije širom sveta. Od potpunog ili delimičnog zatvaranja fabrika, preko lanca snabdevanja, manjka radne snage do stresa povodom novčanih tokova, kompanije se suočavaju sa poslovnim i finansijskim šokom koji je izazvao COVID-19\nU vreme virusa COVID-19, postoji niz ključnih pitanja o kojima poslovni lideri treba da razmišljaju, kao i koraci koje treba da preduzmu kako bi promenili svoje poslovanje i planirali oporavak.\nPet načina za odgovor na uticaj COVID-19\nOsiguravanje sigurnosti i dobrobiti zaposlenih na radnom mestu je neophodno. Ljudi traže smernice svog poslodavca, zajednice i Vlade. Rešavanje njihovih briga na otvoren i transparentan način pomoći će da ih angažujete i uveri ih u kontinuitet poslovanja.\nOsiguravanje sigurnosti i dobrobiti zaposlenih na radnom mestu je od suštinske važnosti. Ljudi traže smernice svog poslodavca, zajednice i Vlade.\n2. Izmenite strategiju za kontinuitet poslovanja\nVećina preduzeća će verovatno doživeti značajne poremećaje u svom uobičajenom poslovanju i biće suočena sa neefikasnošću poslovanja tokom celog trajanja krize COVID-19. Da bi lakše odgovorile na ove izazove, kompanije treba da preduzmu sledeće korake::\nProcenite kratkoročnu likvidnost\nKompanije će hteti da uvedu kratkoročno praćenje novčanog toka koje im omogućava da pravovremeno predvide pritisak na novčani tek i intervenišu. One će hteti da održe i strogu disciplinu u pogled u radnog kapitala, posebno oko naplate potraživanja i upravljanja nagomilavanjem zaliha. Uz to, važno je biti kreativan i proaktivno intervenisati kako bi se olakšao ciklus radnog kapitala.\nProcenite financijske i operativne rizike i brzo reaguju\nKompanije će morati nadzirati izravne eskalacije troškova i njihov uticaj na ukupne marže proizvoda, intervenišući i pregovarajući kad je to potrebno. One će takođe morati da prate pritiske koji mogu uticati na neke od njihovih kupaca, dobavljača, izvođača ili partnera. 1. Konačno, budite svesni kršenja sporazuma s bankama i drugim finansijskim institucijama u vezi s rizikom umanjenja vrednosti imovine, koje može uticati na zdravlje ukupnog bilansa.\nRazmotrite izmene duga i ugovore o kreditu\nKompanije mogu imati problema s novčanim tokom zbog poremećaja u svom poslovanju, većih operativnih troškova ili izgubljenih prihoda. Možda će morati da pribave dodatno finansiranje, izmene uslove postojećih ugovora o dugu ili odricanja ako više ne zadovoljavaju ugovore o dugu.\nRazmotrite alternativne mogućnosti lanca dostave\nKompanije koje nabavljaju delove ili materijale od dobavljača na područjima koja su pod uticajem COVIDa-19 će hteti da potraže alternative.\nUtvrdite kako kriza COVIDa-19 utiče na proračune i poslovne planove\nKompanije će hteti da testiraju financijske planove za više scenarija i povećati učestalost pregleda proračuna kako bi razumeli potencijalni uticaj na finansijske performanse i procenili koliko dugo uticaj može trajati.\n3. Komunicirajte s relevantnim zainteresovanim stranama\nJasna, transparentna i pravovremena komunikacija su potrebne prilikom stvaranja platforme za preoblikovanje poslovanja i osiguranja stalne podrške od kupaca, zaposlenih, dobavljača, kreditora, investitora i regulatornih tela..\nKompanije će hteti da ažurno informišu kupce o bilo kakvim uticajima na isporuku proizvoda ili usluga. Kompanije će hteti da ažurno informišu kupce o bilo kakvim uticajima na isporuku proizvoda ili usluga. Ako ugovorne obveze ne mogu biti ispunjene kao rezultat poremećaja dobavljača ili proizvodnje, važno je održavati otvorene linije komunikacije kako bi se revidirali vremenski rokovi ili pozvali na klauzule „više sile“. Takva proaktivna akcija pomoći će da se umanji kaznena odšteta ili obaveze povezane s obećanjima prema kupcima.\nZa zaposlene, komunikacijski planovi bi trebali pronaći ravnotežu između opreza i održavanja redovnog poslovanja.\nKompanije moraju održavati redovne kontakte s dobavljačima u vezi s njihovom sposobnošću da isporuče robu i usluge tokom krize COVID-19, kao i njihovim planovima oporavka kako bi kompanija pravovremeno razmotrila alternativne mogućnosti lanca dostave.\nPoverioci i investitori\nKompanije će hteti da preispitaju uslove i odredbe ugovora o zajmu kako bi identifikovale osetljive dugove i izbegle vitalno tehničko kršenje duga. Ovi će pregledi imati dodatnu korist jer će kompanijama pružiti priliku da proaktivno upravljaju dijalogom i komunikacijom s kreditorima u vezi s potrebnim izmenama postojećih uslova ili refinansiranja.\nTokom komunikacije s relevantnim zainteresovanim stranama, kompanije će hteti da se konsultuju sa svojim pravnim timovima radi saveta o potencijalnim obavezama i sa svojim poslovnim jedinicama u vezi upravljanja komunikacijama o mogućim kršenjima.\n4. Maksimizirajte upotrebu državne podrške za kompanije\nVlade širom sveta ubrzano razvijaju nove mere za rešavanje ekonomskih izazova s kojima su suočene industrije, kompanije i zaposleni.\nMnoge su države već uvele fiskalne i / ili monetarne mere namenjene olakšavanju izazova nastalih u vreme pandemije virusa COVID-19.\nKako se razvijaju nove mere, kompanije treba da rade na praćenju regulatornih i zakonodavnih promena, analiziraju kako se politike primenjuju na njihovo poslovanje, dele ekonomske probleme i predloge politika s vašim regulatorima i zakonodavcima, te komuniciraju moguće nove prednosti zaposlenima.\nKako Vlade reaguju na poziv za stimulaciju?\nPošto kompanije učvrste strategije i iskomuniciraju sve novosti s relevantnim zainteresovanima, one će morati da ih sprovode na temelju revidiranih planova, dok prate šta se i dalje događa Starije rukovodstvo trebalo bi u pravom trenutku prijaviti svako odstupanje od plana kako bi njihove kompanije mogle preduzeti dodatne radnje kako bi izbegle dalji negativni uticaj.\nJednom kada COVID-19 bude mogao da se kontroliše, kompanije će hteti da pregledaju i obnove planove za kontinuitet poslovanja. Oni će hteti da procene kako funkcionišu postojeći planovi za kontinuitet poslovanja. Ako postoje nedostaci, kompanije će hteti da utvrde uzroke problema, bilo da se radi o pravovremenosti delovanja, nedostatku infrastrukture, nedostatku radne snage ili problemima s spoljnim okruženjem. Kompanije će tada razmatrati uspostavljanje novih internih smernica na temelju naučenih lekcija, kao i čvrstih planova za vanredne situacije kako bi izgradili otpornost i bolje odgovorili na buduće krize.\nIako postoje lekcije koje se uče posle događanja, kompanije treba da donose odluke tokom krize sa oporavkom na umu.\nKrizu COVID-19 nemoguće je predvideti konvencionalnim alatima za predviđanje. Međutim, postoje mnoge lekcije koje kompanije mogu naučiti i prenositi pošto kriza prođe, jer su sada imale priliku da analiziraju svoj odgovor na krizu.\nKad se kriza završi, izdvojiće se kompanije koje imaju otpornost i spretnost da preoblikuju svoju poslovnu strategiju kako bi uspele u budućnosti.\nDugoročno gledano, kompanije će morati da razmotre koliko im je snažno poslovanje, upravljački tim i inicijative kada se suočavaju s krizom. Važno će biti i da razmotre i resetuju poslovne pretpostavke koje podupiru lanac dostave, kao i druge pretpostavke kojima su tokom vremena izložena mnoga preduzeća.\nDok privatna preduzeća upravljaju tekućom krizom izazvanom COVID-19, moraju uzeti uu obzir ovih pet glavnih prioriteta: dati prioritet bezbednosti i stalnom angažovanju ljudi, preoblikovati strategiju za kontinuitet posovanja, komunicirati sa relevantnim zainteresovanim stranama, maksimizirati upotrebu državne podrške za preduzeće.


VOZ KOD BANJE LUKE UDARIO PJEŠAKA | Hayat.ba\nVOZ KOD BANJE LUKE UDARIO PJEŠAKA\nPutnički voz večeras je udario pješaka koji se kretao prugom između stanica Banja Luka i Ramići, saopćeno je iz preduzeća "Željeznice Republike Srpske".\nPovrijeđeni je prevezen u Univerzitetski klinički centar Republike Srpske.\nDo nezgode je došlo u 19:33 sati, mašinovođa je ugledavši pješaka mlađe životne dobi kako se kreće prugom davao zvučne signale upozorenja i počeo da koči, ali pješak je nastavio kretanje i voz ga je udario.\n“Na lice mjesta, po prijavi vanrednog događaja, odmah su izašle nadležne službe Hitne pomoći i Ministarstva unutrašnjih poslova Republike Srpske, kao i Komisija za vanredne događaje ‘Željeznica Republike Srpske”, dodaje se u saopćenju.\nŽeljeznički saobraćaj na relaciji Banja Luka – Bosanski Novi biće uspostavljen nakon završenog uviđaja.\n“Željeznice Republike Srpske” apeluju na stanovništvo koje se kreće ili živi u blizini pruge, da bude maksimalno odgovorno i oprezno prilikom prelaska preko pruge, te podsećaju da neovlašteno kretanje prugom nije dozvoljeno, da na taj način ugrožavaju lični život, kao i bezbjedno funkcionisanje željezničkog saobraćaja.


Traže se najbolje svjetske arhitekte za kongresni centar u Banjoj Luci - mojKontakt portal\n“Pri tome, veliku pomoć i zahvalnost dugujemo kompaniji m:tel koja će finansirati cijeli ovaj posao, od izrade prostorne studije, koju će raditi beogradski Građevinsko arhitektonski fakultet, projektnog zadataka i na koncu, raspisivanja međunarodnog arhitektonskog konkursa koji bi, ako sve bude teklo po planu, trebao biti raspisan do kraje ove godine”, rekao je Rašković.\nBuduća multifunkcionalna kongresno-konferencijska i koncertna dvorana, koja bi, po planu, trebala uključivati i hotel visoke kategorije trebalo bi da se nalazi u Ulici olimpijskih pobjednika, na lokaciji kod pomoćnog terena FK Borac, odnosno preko puta budućeg tržnog centra “Delta planet”.\n“Nažalost, Banja Luka sada nema kongresnu salu značajnog kapaciteta, što nas je potpuno eliminisalo sa mape kongresnog turizma. Sa izgradnjom ovog centra, situacija bi se u potpunosti preokrenula i Banja Luka bi, s obzirom na izuzetno povoljan geografski položaj i infrastrukturnu povezanost, bila u prilici da dobije organizaciju velikog broja kongresa. Pored toga, konačno bi dobili i veliku koncertnu salu, s obzirom na to da sada imamo salu Banskog dvora koja je ograničena na svega 350 mjesta. Naš plan je da, za početak, idemo sa raspisivanjem međunarodnog konkursa za idejno rješenja i od izrade do izbora potrajaće vjerovatno cijelu iduću godinu. Nakon toga, u 2020. godini, očekuje nas najteži posao – da sklopimo finansijski model i krenemo u konkretnu realizaciju ovog projekta”, rekao je Radojičić.\nPrevious Previous post: Promjenljivo do pretežno oblačno i toplo\nNext Next post: Svega šest električnih auta uvezeno u BiH\n21. 08. 2019., 00:19


UNS :: UNS vesti :: Od Trampa do Srbije – Zemlje na udaru virusa, novinari na udaru vlasti\nNaslovna | Aktuelno | UNS vesti | Od Trampa do Srbije – Zemlje na udaru virusa, novinari na udaru vlasti\nDosije UNS – Virus koji je ograničio kretanje ljudi i informacija\nSamo dan nakon što je američki ambasador u Srbiji Entoni Godfri izrazio duboku zabrinutost zbog slobode medija u Srbiji tokom vanrednog stanja, američki predsednik Donald Tramp odbio je da odgovori na pitanje novinarki akreditovanoj u Beloj kući, rekao da sedne jer joj je „pitanje glupo, a i ranije je postavljala glupa pitanja“.\nZa razliku od pojedinih evropskih zemalja, od Srbije, Bosne i Hercegovine, Makedonije do kolevke evropske demokratije Velike Britanije, u kojima su se konferencije delimično ili tokom čitavog trajanja pandemije održavale bez fizičkog prisustva novinara (pitanja su postavljana imejlom ili preko video linkova), lider najmoćnije demokratske zemlje Tramp odlučio je da ne odstrani novinare sa konferencija. Već samog sebe.\nPauza konferencija za medije o virusu korona američkog predsednika Trampa u Beloj kući, koje su se svakodnevne održavale u poslednja dva meseca, a pojedine trajale i više od dva sata, bila je svega dva dana. Usledila je nakon što je Tramp na Tviteru napisao da mediji postavljaju „neprijateljska pitanja“ i da ne vrede „vremena i truda“.\nTako je virus koji je iz temelja potresao svetski zdravstveni sistem jer vrhunski doktori nemaju odgovore na ključna pitanja, uzdrmao redakcije širom sveta koje su počele da prave novine van redakcija, intervjue bez diktafona ili kamera i prisustvuju konferencijama za štampu preko skajpa, vajbera ili imejlova.\nPrema istraživanju Biroa za društvena istraživanja (BIRODI), najzastupljeniji u televizijskim prilozima u prvoj polovini marta o epidemiji virusa bio je krizni štab za borbu protiv kovida-19, a Vlada Srbije uspela je da prvi put po zastupljenosti bude ispred predsednika Srbije.\nUpravo konferencije kriznih štabova u Srbiji, zbog odluke Vlada Srbije da privremeno oduzme pravo novinarima da uživo postavljaju pitanja lekarima i zvaničnicima, postale su predmet kritika domaćih i međunarodnih novinarskih organizacija.\nPrema anketi, koju je Udruženje novinara Srbije (UNS) sprovelo u regionu među novinarskim udruženjima i asocijacijama, slična praksa, kao i u Srbiji, je i u susednim zemljama. Jedino u Hrvatskoj i Bugarskoj novinarima na konferencijama o kovidu-19 sve vreme je bilo dozvoljeno da uživo postavljaju pitanja.\nOd onlajn pitanja, hapšenja novinarke, do prisustva u grupama\nKonferencije za medije kriznog štaba za suzbijanje kovida-19 u Srbiji su se od utorka, 21. aprila održavale uz prisustvo novinara, ali naizmenično - u jednom danu prisustvuju novinari televizijskih, radijskih redakcija i novinskih agencija, a drugom štampanih i onlajn medija.\nTome su prethodile dve odluke Vlade Srbije, koje su izazvale negodovanje domaćih i međunarodnih novinarskih udruženja. Prva se odnosi na čuveni zaključak o informisanju, usvojen 28. marta, kojim se zabranjuje kriznim štabovima opština i gradova da daju lokalnim medijima informacije u vezi sa zdravljem stanovništva.\nU tom zaključku Vlade, koji je ubrzo povučen, navodi se da se ovlašćuje krizni štab za suzbijanje zarazne bolesti kovid-19, na čijem je čelu predsednica Vlade, da isključivo obaveštava javnost o stanju, posledicama i o preduzetim zdravstvenim merama u vezi sa virusom.\nGotovo istovremeno sa usvajanjem tog zaključka, domaća javnost saznala je da je novinarka portala Nova.rs Ana Lalić uhapšena 1. aprila zbog objavljivanja teksta o Kliničkom centru Vojvodina i manjka zaštitne opreme koju su zaposleni imali u toj ustanovi, kojim se „širi panika i lažne vesti“. Lalićeva je sutradan puštena, a sam predsednik Vučić hapšenje nazvao greškom.\nNa rang listi Reportera bez granica, Srbija je pala sa 90. na 93. mesto, dok se iza Srbije od zemalja u regionu nalaze Crna Gora (105. mesto) i jedna dugogodišnja članica Evropske unije, Bugarska koja se nalazi na 111. mestu.\nOsim Bugarske, na meti kritika Reportera zbog suzbijanja medijskih sloboda našle su se još dve članice Evropske Unije Mađarska i Malta. Nisu, međutim, primećene kritike na račun Velike Britanije u kojoj od početka pandemije novinari nisu prisutni konferencijama za štampu (postavljaju pitanja video linkom), iako je ta zemlja uz Švedsku bila predvodnik teorije da se virus ne može sprečiti fizičkim izolacijama, karantinama.\nDesetak dana posle povlačenje zaključka o informisanju, Vlada donosi odluku da novinari ne mogu da fizički da prisustvuju konferencijama na kojima lekari i zvaničnici odgovaraju na njihova pitanja, već da pitanja imejlom moraju biti poslata pola sata pre konferencije. Te konferencije pratili su uživo jedino Radio-televizija Srbija i novinska agencija Tanjug, a prenosile brojne televizijske i radio-stanice. Razlog za takvu odluku bila je informacija da se virus proširio i u redakcijama.\nPojedini mediji, poput FoNeta, Danasa i Vremena nisu želeli da postavljaju pitanja onlajn, ocenjujući da je takav način komunikacije sa novinarima neprihvatljiv.\nU međuvremenu, Evropska federacija novinara saopštila je da je Srbija uvela „lošu praksu“ održavanja konferencija za štampu tokom pandemije virusa korona, na kojima ne prisustvuju novinari, već moraju unapred da pošalju pitanja, uz podsećanje da vlade ne smeju da koriste pandemiju za ograničavanje slobodnog protoka informacija.\nTako se slučaj „loše prakse“ Srbije nalazi i na Platformi Saveta Evrope za zaštitu novinarstva i bezbednost novinara.\nRepublika Srpska – Komunikacija sa novinarima saopštenjima, pitanja imejlom\nU Udruženju novinara Republike Srpske (UNRS) za UNS kažu da podatke o broju obolelih od kovida-19 poslednjih nedelja dnevno saopštava ministar zdravlja i socijalne zaštite, a da vikendima i tokom praznika ovo ministarstvo o epidemiološkoj situaciji šalje saopštenja.\n„Tokom radnih dana, uz konferenciju resornog ministra, najčešće se održava i konferencija nakon sjednice Republičkog štaba za vanredne situacije, a najmanje dva puta sedmično održava se i konferencija posle sjednice Vlade Republike Srpske“, kažu za UNS u ovom udruženju.\nNavode da se sve konferencije za medije održavaju u pres centru Vlade Republike Srpske, koje se prenose na Javnom medijskom servisu Radio-televizije Republike Srpske (RTRS), dok se link za ostale televizijske kuće obezbeđuje na drugom kanalu RTRS-a, RTRS Plus, koji se emituje u paketima kablovskih i telekom operatora.\n„Materijale posle konferencije Biro za odnose sa javnošću Vlade Republike Srpske prosljeđuje se svim medijskim kućama. U takvim okolnostima novinarima nije omogućeno da na direktan način postavljaju pitanja, već su savjetovani da ista šalju na adrese tog biroa“, navode u ovom udruženju.\nIstiču da ovakav model u Republici Srpskoj nije prihvaćen i da zato medijske kuće novinare, snimatelje i fotoreportere šalju na konferencije koje traju manje od 30 minuta.\n„Snimateljima i fotoreporterima nije dozvoljeno snimanje sastanaka koji su u prostorijama Administrativnog centra Vlade Republike Srpske, već to rade zaposleni u birou za odnose sa javnošću, koji onda i te materijale prosljeđuju svim medijskim kućama“, navode u ovom udruženju.\nKažu da je „interesantno da posebne okolnosti ili savjeti ne važe“ za događaje koji se organizuju van Administrativnog centra Vlade Republike Srpske, što dovodi do apsurda.\n„Oni koji donose odluke o zabrani okupljanja više od troje lica organizuju događaj u kojem dočekuju određenu pomoć ili obilaze određeni prostor, dok sve to prati često i više od deset novinara, sa isto toliko snimatelja i fotoreportera“, navode u ovom udruženju.\n„S obzirom na to da su medijski radnici jedna od najizloženijih grupa UNRS je, odmah po najavi šireg obuhvata testiranja, tražio od Ministarstva zdravlja i socijalne zaštite i Instituta za javno zdravstvo Republike Srpske da se testiranje izvrši i među medijskim radnicima. Na taj prijedlog do danas nam nije odgovoreno“, kažu u UNRS-u.\nBosna i Hercegovina – Pitanja imejlom\nU Udruženju BH novinari za UNS kažu da u Federaciji Bosne i Hercegovine postoji različiti primeri kako novinari prisustvuju na konferencijama kriznih štabova.\n„Neke konferencije snima jedna medijska kuća, koja svima materijal dostavlja bez naknade. Ponegde na takvim konferencijama prisustvuje manji broj novinara, uz meru fizičke udaljenosti, a negde se one drže na otvorenom“, kaže za UNS predsednik tog udruženja Marko Divković.\nProblem, navodi Divković, predstavlja kada kolege kriznim štabovima postavljaju pitanja imejlom. „Službenici vlade ili kriznih štabova zloupotrebljavaju situaciju, preformulišu pitanja, ne odgovaraju na njih ili su odgovori besmisleni i neupotrebljivi, što je slučaj u Hercegovačko neretevanskom kantonu - Mostar“, kaže Divković.\nOn navodi da, zavisno od nivoa vlasti, entiteta i kantona zavisi kada i koliko će konferencija kriznih štabova trajati.\n„Nekada se svaki dan održavaju konferencije, a nekada samo radnim danima. U Tuzlanskom kantonu neće biti te vrste obraćanja, jer već 13 dana nema novozaraženih, te mediji odbijaju službeni izvještaj kriznog štaba“, kaže Divković.\nHrvatska – Novinari prisutni\nPredsednik Hrvatskog novinarskog društva Hrvoje Zovko za UNS kaže da su „novinarke i novinari prisutni su svaki dan na redovitim konferencijama za medije Nacionalnog stožera civilne zaštite“.\n„U početku su te konferencije bile dva puta na dan, a sada su svaki dan u 14 sati. U pravilu traju 30, 40 minuta i novinari su na njima fizički prisutni, ali s propisanom distancom i pregradom od pleksiglasa“, kaže Zovko.\nIstiče da se kolege na konferencijama ponašaju odgovorno, nose zaštitnu opremu, „pokušavaju organizirati emisije i intervjue poštujući propisane mjere opreza“.\n„Nama, kao HND-u, izuzetno je važna njihova sigurnost jer su neprestano izloženi, pa smo u početku krize zajedno sa sindikatom osigurali više od 1500 zaštitnih maski i gomilu rukavica i podijelili ih svojim članovima koji svakodnevno izvještavaju s terena“, navodi Zovko.\nMakedonija – Video konferencije\nPredsednica Makedonske asocijacije novinara Ivona Talevska rekla je za UNS da su u Makedoniji, sa povećanjem broja obolelih od kovida-19, novinari imejlom slali pitanja za konferencije kriznih štabova.\nPosle te mere, kaže Talevska, bilo je dozvoljeno uključenje novinara putem video konferencije, ali jedino članova Udruženja novinara Makedonije, jer „aktuelna vlada sarađuje samo sa tim novinarima“, ali ne i članovima asocijacije.\nNa pitanja kada se održavaju konferencije Talevska kaže da su se ranije održavale svakodnevno, ali da se, nakon što je ministar zdravlja u samoizolaciji, održavaju nekoliko dana u nedelji, a da se za preostale dane šalju saopštenja.\nIstakla je da je transparentnost informacija u Makedoniji „minimalna“, kao i da se one „kriju“, što se primećuje iz informacija iz službenog glasnika, kao i uredbi koje se donose na sednicama vlade.\nU Udruženju novinara Makedonije za UNS kažu da se novinari pre konferencije prijavljuju kako bi postavljali pitanja na video konferencijama, a da je zvanično objašnjenje vlasti za ovakav potez povećanje sigurnosti učesnika konferencija.\n„Postoji uverenje da je za prelazak na ovaj format izbegavanje kritičnih pitanja. Postoji i problem što novinari medija koji nisu u Registru profesionalnih onlajn medija ne mogu da postavljaju pitanja“, kažu u ovom udruženju.\nCrna Gora – Novinari opet prisutni\nPredsednica Sindikata medija Crne Gore Marijana Camović Veličković za UNS kaže da je pre desetak dana novinarima dozvoljeno da fizički prisustvuju konferencijama Nacionalnog koordinacionog tela, ali ne i fotoreporterima i kamermanima.\nNavodi da su od 13. marta konferencije održavane bez novinarskih ekipa, ali da su direktno prenošene na svim televizijskim i radio stanicama koje su želele da preuzimaju program sa linka. „Novinari i novinarke su mogli prije konferencije da šalju pitanja, a neformalni dogovor sa redakcijama je bio da jedan mediji dostavi najviše dva pitanja“, kaže Camović Veličković.\n„Prenosi su i dalje direktni i nakon što najčešće po dvoje ljekara iz Instituta za javno zdravlje saopšte najnovije podatke novinari/ke imaju mogućnost da postave pitanja“, kažu za UNS u ovom sindikatu.\nBugarska - Novinari prisutni\nKolege iz Bugarskog nacionalnog radija „Horizont“ (BNR) UNS-u su odgovorile da se konferencije za novinare Nacionalnog operativnog štaba za borbu protiv širenja virusa korona i zvaničnika održavaju u zgradi Vlade Bugarske.\n„Novinarima koji žele da prisustvuju omogućen je pristup uz stavljanje na uvid novinarske kartice. Konferencije se ne završavaju dok se ne završi postavljanje pitanja, zbog čega često traju duže od sat vremena i više“, kažu u ovom radiju.\nIstiču da je na konferencijama u prostorijama vlade dozvoljeno prisustvo tehničkim ekipama jedino Bugarske nacionalne televizije i BNR-u, ali da su ta dva medija obavezna da svim ostalim medijima, na zahtev, obezbede slobodan pristup audio i video materijala.\nNavode i da su se konferencije na početku krize održavale dva puta dnevno, ali da sada jednom, kao i da u poslednjih nekoliko dana postoji ograničenje da brifing može da traje najviše pola sata.\nСлободан Ћук [neregistrovani] u 21:44\nБожидар Анђелковић [neregistrovani] u 10:20


Društvena odgovornost - Anđeli Delicije\nAnđeli imaju snažan identitet i etos. Svoje porodične vrednosti utkali smo i u svoj porodični biznis i iste vrednosti tražimo i negujemo i kod svojih zaposlenih i kod svojih kupaca. Naša društvena odgovornost realizuje se na planu zapošljavanja zaposlenih spadaju u teško zapošljive kategorije, kao i u kontinuiranom radu na poboljšanju zdravlja, edukacije u oblasti zdrave ishrane i kreiranja zdravijih opcija u ishrani.\nJedan od naših glavnih ciljeva je društveno odgovorno poslovanje, zato smo osnovali pro bono školu za preduzetnike, i zato učestvujemo u razvoju socijalnih start-apova kao konsultanti i mentori. Tokom godina aktivno smo podržavali više društveno odgovornih inicijativa, a ključni parametar u odabiru pojedinaca i organizacija koje podržavamo donacijama jeste koliko doprinose razvoju i poboljšanju ovog društva, pre svega kroz obrazovanje, formalno i neformalno. Zbog toga smo do sada donacijama podržali Rock Kamp za Devojčice, Bel Hospice, LiceUlice, Miksalište, više studentskih organizacija i konferencija, Noć muzeja…\nStalni smo donator Javnog akvarijuma i tropikarijuma u Beogradu.\nJoš jedan aspekt u kome se ogleda naša društvena odgovornost je odabir lokalnih proizvođača gde god je to moguće, kao i korišćenje biorazgradive ambalaže, kako naš proizvod ne bi doprinosio zagađenju okoline. Naše prodajno mesto na Vračaru ne generiše nikakav otpad, dok proizvodnju pokušavamo da optimizujemo da bude zero-waste, trenutno smo na 75% do ostvarenja tog cilja.


Posao za 170 radnika u fabrici za proizvodnju vojnih vozila - Ritam Grada - vesti Kragujevac\nPočetna Vesti Posao za 170 radnika u fabrici za proizvodnju vojnih vozila\nPoslovodstvo Zastave i predstavnici Ministarstva privrede potpisali su sporazum kojim je država preuzela hale, deo mašina i ostale opreme Zastavine fabrike kamiona, u kojoj će se “nakon određenih aktivnosti, formirati novo preduzeće.\nNovo preduzeće će će proizvoditi komercijalna i vojna terenska vozila, kao i kupole za borbena vozila, i u kojem bi, prema saznanjima lista “Danas”, trebalo da bude angažovano do 170 radnika.\nPotpisivanjem sporazuma praktično je počelo formiranje konzorcijuma za proizvodnju novog vojnog borbenog vozila koji će, kao što je “Danas” u više navrata najavljivao, pored Kamiona, činiti FAP iz Priboja i Prva petoletka iz Trstenika, a u poslednje vreme u tom kontekstu se pominje i fabrika Jugoimporta u Velikoj Plani u kojoj se proizvodi borbeno vozilo “Lazar”.\nNovo vojno borbeno vozilo, čiji je radni naziv FAP 2026 PS/AV 6X6 (pogon na šest točkova) radiće se na platformi FAP-a. Zastavina fabrika kamiona zadužena je za proizvodnju oklopne kabine, što je i navedeno u ovonedeljnom sporazumu sa Ministarstvom privrede, a trstenička Prva petoletka za izradu sistema BOFORS, odnosno protivavionskog topa kalibra 40 milimetara.\nU Zastava kamionima, odnosno u preduzeću koje bude formirano u toj fabrici, proizvodiće se i terensko neborbeno vojno vozilo, čiji je prototip još pre više godina predstavljen nadležnima u Vojci Srbije i Ministarstvu odbrane.\nKako je sporazumom o podržavljenju fabrike predviđena i proizvodnja komercijalnih vozila, ostaje da se vidi da li će kragujevačke “kamiondžije”, u taj posao da uđu samostalno ili u saradnji sa nekim od ino-partnera. Za saradnju su svojevremeno najozbiljnije bile zainteresovane najznačajnije kineske kompanije za proizvodnju teretnih i terenskih vozila, državna JAK motors i privatna Huang hai. Istovremeno je najavljivana i mogućnost saradnje sa ruskim GAZ-om, kao i sa još nekim inostranim kompanijama.\nPrethodni članakRadnici “Zastave INPRO” i dalje štrajkuju glađu\nSledeći članakGTO Kragujevac osvojila tri nagrade u Leskovcu\nMiki Nov 21, 2016 u 16:56\nKako da predamo cv za ovu firmu\nvesna Nov 23, 2016 u 12:25\nLepo. Želim da predam CV za ovu fabriku. Mašinski sam inžinjer sa 25 god. radnog iskustva u direktnj proizvodnji.Gde to mogu da uradim, kome da se obratim?


POVERENIK: POTREBNO IZMENITI ZAKON O ZAŠTITI PODATAKA O LIČNOSTI\nPoverenik za informacije od javnog značaja Rodoljub Šabić izjavio je za Radio-televiziju Vojvodine da je incident sa objavljivanjem podataka o građanima na sajtu Agencije za privatizaciju bezbednosni problem i presedan kad je reč o provalama u baze podataka, jer je "kompromitovana celokupna baza o podacima građana".\n"Desilo se da je na sajtu Agencije postojao link koji vodi bazi podataka o građanima, koja je inače dostupna samo ograničenom broju lica. Ali, to je ipak zaustavljeno, postupak je u toku, izvršen je nadzor. Međutim, taj skandal je zapravo simptom odnosa države prema zaštiti podataka o ličnosti koji je zastrašujuće neodgovoran", istakao je Šabić u emisiji "Jedan na jedan" RTV-a.\nOn je upozorio da se takvi problemi ne mogu rešiti medijskim izveštajima, pa niti nadzorom Poverenika, već angažmanom države koji podrazumeva utvrđivanje posebnih mera.\nUkazujući na opasnosti od zloupotreba ličnih podataka građana, Šabić je naveo da su moguće krađe indentiteta, zloupotrebe u izbornim procesima, ali i mnoge druge opasnosti.\n"Fascinantno je kako se na upozorenja Poverenika reaguje promptno, ali to je samo gašenje požara čašom vode. Mi moramo da napravimo sistem kakav imaju uređene zemlje", ukazao je Šabić.\nJasno je da treba menjati zakon o zaštiti podataka o ličnosti, što je bilo i u akcionom planu i za 2013. i za 2014. godinu, pa je odluka prolongirana za 2015. Godinu.\nKomentarišući izostanak zvaničnih informacija o hapšenju 11 stranih aktivista uoči beogradskog Samita Kine i zemlja centralne i istočne Evrope, Šabić je naveo da bi takvi podaci morali da budu objavljeni, te da veruje da će to biti i učinjeno narednih dana.\n"To je informacija od javnog značaj, i građani imaju pravo da znaju šta se dogodilo i zašto", kazao je on, dodajući da bezbednosne mere ne smeju da prekorače granicu zagarantovanih ljudskih prava.\nOn je naveo i da je do sada bilo više slučajeva da nadležni organi tvrde da nemaju određeni dokument, ali da u takvim situacijama Poverenik može samo da skrene pažnju nadležnom organu da još jednom provere postoji li takav dokumenti, na čemu se i završava njegova nadležnost. Međutim, kako je dodao, Ministarstvo za državnu upravu ima ingerenciju da proveri takve činjenice.


pink.rs | Lazović za Pink: Mnoge strane zainteresovane su da dobiju status službenog lica. To bi u praksi izazvalo probleme\nLazović za Pink: Mnoge strane zainteresovane su da dobiju status službenog lica. To bi u praksi izazvalo probleme\nIako je primarni značaj novog krivičnog zakonika uvođenje doživotne zatvorske kazne mnogo pažnje je privuklo i to ko sve ima status službenog lica i koliko su za napade na njih pooštrene kazne.\nLazar Lazović zamenik predsednika Udruženja sudija i tužilaca ukazao je da su izmene Krivičnog zakonika deo mera kojima se negativne društvene pojave suzbijaju.\n- Izmene Krivičnog zakonika pooštriće krivično zakonodavstvo, a primarni značaj kada se govori o izmeni krivičnog zakonika jeste na uvođenju doživotne kazne zatvora, zatim pooštravanje određenih sankcija, odnosno uvođenje sankcija za višestruki povrat, potom uvođenje pojedinih mera koje se tiču suzbijanja trgovine narkoticima - rekao je Lazović u emisiji Pravac autora i voditelja Ivane Majstorović i dodao da je teza ko ima status službenog lica sporedna tema.\nKako je on rekao, nesporno je da određena lica imaju status službenog lica, i da taj status sa sobom povlači niz prava, ali i niz obaveza i odgovornosti.\n- Mnoge strane bile su zainteresovane da dobiju status službenog lica, ali to bi u praksi izazvalo mnogo voše problema, jer je činjenica da naspram određenih dužnosti stoje i određene odgovornosti - rekao je Lazović, i dodao da ovom pitanju ne treba pristupati paušalno.\nDragoman Paunović predsednik Mreže inspektora Srbije rekao je da su inspektori oduvek imali status službenog lica, i ukazao da su kazne za napade na inspektore bile blage do sada.\n- Slučajevi napada na inspektore koji se dešavaju već par decenija završavali su se zastarevanjem, odbacivanjem, ili u najboljem slučaju nekim uslovnim kaznama. Mi smo jedva dočekali ove izmene - rekao je Paunović i dodao sa mu je žao što sada inspektori neće biti prepoznati kao inspektori posebne vrste u izmenam u Krivičnom zakoniku.\n- Inspektori zaslužuju da u Krivičnom zakoniku budu posmatrani posebno, kao i službenici Državne bezbednosti, ali to nije prošlo - rekao je Paunović i dodao da će ovako poooštrene kazne doprineti da inspektor u svom poslu ne bude ometan.\nZora Dobričanin advokat rekla je da je advokatura pokrenula definisanje napada na adkokata kao krivičnog dela u Krivičnom zakoniku Republike Srbije.\n- Takođe smo tada tražili da se u članu 214. Krivičnog zakonika u tački sedam odredi precizno da je ubustvo advokata, a ne ubistvo osobe koja vrši poslove od javnog značaja, krivično delo - rekla je Dobričanin i dodala da je napad na službeno lice definisan kao novo krivično delo.\n- Ko napadne advokata ili člana njegove porodice u vezi sa vršenjem advokatske službe, ili ko na nese laku telesnu povredu, meterijalnu štetu, kako i štetu većeg obima, kazne su do pet godina zatvora - rekla je Dobričanin i dodala da to nije teško dokazati.\nKako je objasnila, nijedan zločin nije savršen, a njegovo rešavanje umnogome zavisi od istrage.\nNOVI ZAKON O SAOBRAĆAJU BRUTALAN: Zbog ovih prekršaja ide se DIREKTNO U ZATVOR!


"TO NIJE SPORAZUM, VEĆ KAPITULACIJA" Grci ne pristaju na novo ime Makedonije?! | Skandalozno\n“TO NIJE SPORAZUM, VEĆ KAPITULACIJA” Grci ne pristaju na novo ime Makedonije?!\nPartija Nezavisni Grci glasaće protiv poverenja vladi i zatražiće referendum o Prespanskom sporazumu, izjavio je lider partije Panos Kamenos na konferenciji za medije održanoj nakon što je na sastanku sa grčkim premijerom Aleksisom Ciprasom najavio povlačenje iz vladajuće koalicije. Razlog je neslaganje oko makedonskog pitanja i sporazuma sa Skopljem.\nMolba upućena Trampu: Zajednica Srba u Americi organizovala peticiju\nBudite prvi sa komentarom na članku "“TO NIJE SPORAZUM, VEĆ KAPITULACIJA” Grci ne pristaju na novo ime Makedonije?!"